qundao/data-zh-poetry huggingface dataset:
季秋偕云驭田子三儿泛菊刘文学山庄同宴者薛广文
作者：沈棻
朝代：清
体裁：五言律诗

秋林风日好，来赴逸人家。已对伯伦酒，还思陶令花。客情缘少长，吏语自烟霞。更喜薛夫子，清樽共物华。
宿信阳山寺
作者：沈棻
朝代：清
体裁：五言律诗

山城知不远，缘暑漫停茵。旧寺僧何在，征途老易亲。柳低堪系马，萤细只依人。无事问禅榻，浮云久此身。
寒食祝奠先慈
作者：沈棻
朝代：清
体裁：五言律诗

何处芳原问，伤心南望时。由来泉路感，重绕白云思。杯荐他乡酒，花开旧日枝。惟应归路近，洒泪滴松脂。
庚戌早春有以官梅一枝献者感其江南旧种浩然有故乡之思乃援笔漫吟以寄意焉·其二
作者：沈棻
朝代：清
体裁：七言绝句

蕊冷枝寒我欲愁，折来还向胆瓶留。小梅也是伤南客，一样春风说倦游。
感署中柳
作者：沈棻
朝代：清
体裁：七言律诗

垂来舞袖已蹁跹，因忆青青长客边。几树笼烟斜月夜，半帘卧阁夕阳天。归思久逐陶潜赋，老去空怀张绪年。今日春城憔悴甚，何当葱茜日三眠。
柳梢行
作者：沈棻
朝代：清
体裁：古风

黄河春响走怒涛，桃花滚滚飞晴郊。军符如火下州县，河夫队队解柳梢。前年一决孟津后，今年又溃成皋口。可怜河上小民家，千村万落无人守。白骨离离弃北邙，青秧拂拂沈南亩。洛阳诸邑起千夫，挽轴牵轮吏夜呼。装成万束青青树，去筑河堤急上途。伤心九曲真灵府，骇浪何为祸兹土。刻玉悬劳尧帝心，沈茭难制冯夷舞。古道荒凉绿影空，满堤无复旧春风。明年古柳重飞翠，泪落残条剩叶中。
汝南道上
作者：沈棻
朝代：清
体裁：五言律诗

篮舆来去日，愁向积阴繁。桥没多荒径，鸥飞失故滩。秋因雨易夕，水绕俗加寒。比户荒烟里，何人驻马看。
涵辉入都不果送其南还
作者：沈棻
朝代：清
体裁：五言律诗

未久便为别，知君难远游。因思张翰鲙，不上仲宣楼。小雨梁园梦，芦花吴地秋。相如词赋好，终是揽皇州。
渡河
作者：沈棻
朝代：清
体裁：七言律诗

子规声里走天涯，解缆津亭日又斜。果尔飞流同水箭，刚逢积雨涨桃花。平生忠信谁相许，身世浮沉自漫嗟。便拟维舟贳残醉，荒烟漠漠楚人家。
申阳宁吴二寅长见枉留饮
作者：沈棻
朝代：清
体裁：五言律诗

客舍谁相赏，还欣二妙逢。长歌惟宁子，治行有吴公。并系花前马，如闻松下风。清宵凉月里，莫使绿樽空。
申阳感事
作者：沈棻
朝代：清
体裁：七言律诗

荒城已分一枝安，何意还驱征马看。本是盛朝新制节，犹传宪府旧旌干。停杯客里知谁问，行路人间觉更难。多少巢由车下拜，青衫几湿不堪弹。
皋旭自都访我因从归里诗以送之
作者：沈棻
朝代：清
体裁：五言律诗

凌云久已赋，今始上金台。为有故园思，还从访戴回。客心残坠叶，秋径老莓苔。陶令归来后，寒花更几开。
秋夕病怀
作者：沈棻
朝代：清
体裁：七言律诗

叶丹苔碧总佳辰，零落秋容自苦辛。久分去官同栗里，宁知多病老漳滨。宵清只听莎鸡泣，芳尽空怜蕙草春。我已东阳孱瘦甚，柴门难缓旧松筠。
章远南归
作者：沈棻
朝代：清
体裁：五言律诗

骨肉谁能问，常时独尔从。贫真同落叶，赋可泣秋蛩。残月关河路，悲风弟妹容。思归我已晚，何处有芙蓉。
送六弟二首·其一
作者：沈棻
朝代：清
体裁：五言律诗

未有宁亲计，因风赖汝归。同怀陆氏橘，犹愧老莱衣。夜月鸿难听，秋林叶自飞。倚门方念远，驱马莫教违。
送六弟二首·其二
作者：沈棻
朝代：清
体裁：五言律诗

连枝能几日，恋别竟如何。客在依花萼，人归落芰荷。秋程风雨易，旅梦弟兄多。珍重出门意，还时且啸歌。
送六弟二首庚戌早春有以官梅一枝献者感其江南旧种浩然有故乡之思乃援笔漫吟以寄意焉·其一
作者：沈棻
朝代：清
体裁：七言绝句

日落孤城走玉尘，谁家长笛弄寒频。陇头一夜东风�，愁杀霜花点鬓人。
送友人南还
作者：沈棻
朝代：清
体裁：七言绝句

濒年薄宦涉风尘，又见春回杨柳新。何处易销潘岳鬓，河阳县里送归人。
送宁遂平归养
作者：沈棻
朝代：清
体裁：七言律诗

君恩幸许綵衣裁，良友于今劳溯洄。画省虽分行雁杳，河阳犹奉板舆回。家临晋水鱼因出，人到春园萱自开。我亦庭闱遥在念，吴山弥望白云来。
送陆蓝田同大儿南还因忆蓝田尊人
作者：沈棻
朝代：清
体裁：五言律诗

吾已倦游久，君行复此来。早随春雁至，犹及海榴回。客路河桥晚，故人邻笛哀。归途欣并辔，终愧阿戎才。
遂平道中
作者：沈棻
朝代：清
体裁：七言律诗

当时揽辔已成芜，极目蒿蓬更问途。三户残黎归业否，六条法吏尽心无。月高茅店闻鸡少，人去荒原断雁孤。亦自勤勤思抚字，自惭拙笔未能图。
酬吴洛阳
作者：沈棻
朝代：清
体裁：五言律诗

鸳湖相望地，出宰旧西京。尝念吴公守，多惭许氏评。春田谁雉乳，花县自莺声。抚字今难问，能无同病情。
杂感
作者：沈椒衍
朝代：清
体裁：七言律诗

顾影徒惭鬓已丝，浮沈身世竟如斯。贫嫌节候迎人早，老怯风情倚枕迟。旧雨知成招隐赋，新愁频展感怀诗。寒灯夜馆凄凉景，沈水烟消月落时。
丑奴儿·春情
作者：沈榛
朝代：清
体裁：词

芳菲落尽春将暮，片片飞红。穿透帘栊。几度莺声向晓风。雕栏徒倚情无极，睡眼朦胧。暗锁眉峰。撩乱晴丝拂槛慵。
丑奴儿·题画
作者：沈榛
朝代：清
体裁：词

青山碧水无穷景，渔父垂钩。轻帆扁舟。烟雾苍茫远浦浮。轻云几点波中映，红蓼滩头。试起新篘。聊以衔杯忘却愁。
临江仙·赏桂萧林
作者：沈榛
朝代：清
体裁：词

傍砌几枝初放萼，西风时引幽香。玲珑金粟半舒黄。三秋佳赏，月下共持觞。影入筵前疑欲舞，几惊世界清凉。恍闻碧落奏霓裳。姮娥此际，应自妒吴刚。
临江仙·赏荷遁溪
作者：沈榛
朝代：清
体裁：词

一曲池塘新水绿，画桥通处清幽。娉婷小立似含羞。绿罗翻翠羽，红映倚兰舟。潋滟波光晴载酒，衔杯且共渰留。风吹薄醉听吴讴。碧云飞远浦，白鹭起放洲。
减字木兰花·杨花
作者：沈榛
朝代：清
体裁：词

芳踪何处。撩乱随风还怯雨。轻拂雕鞍。回首长亭带醉看。飘摇难住。落尽已知春色暮。几度妆台。帘捲虾须逐燕来。
南乡子·春闺
作者：沈榛
朝代：清
体裁：词

绿树荫庭稠。暖日烘晴蜂蝶游。香梦乍回帘未卷，悠悠。起立悲怀倚画楼。紫茸注清瓯。槛外新篁翠欲浮。春色三分看过尽，休休。点点飞花点点愁。
南柯子·蓼花
作者：沈榛
朝代：清
体裁：词

野岸依幽渚，寒波浸碧空。数枝蓼蕊吐芳丛。雅淡红妆醉舞、向西风。赋色虽多别，含辛总自同。寂寥低映水仙宫。弱体轻盈常傍、小桥东。
卜算子·秋夜
作者：沈榛
朝代：清
体裁：词

黄菊露中开，落叶阶前捲。忽听谁家玉笛声，断续随风远。灯影灿馀光，独坐愁难遣。试数楼头漏点深，月照花阴转。
如梦令·春景
作者：沈榛
朝代：清
体裁：词

袅袅垂杨临水。庭下杏花开未。明月蓦移来，透破玉床鸳被。无寐。无寐。又被鸟声惊起。
如梦令·秋闺
作者：沈榛
朝代：清
体裁：词

兔影纱窗移过。绿竹风敲声破。秋冷透罗衣，形影平分两个。孤坐。孤坐。玉漏清砧相和。
家园古藤花
作者：沈榛
朝代：清
体裁：七言律诗

循墙蜒蜿走龙蛇，占尽家山首夏花。鬣鬣影随华鬘动，累累香贯蕊珠斜。窥园乍对疑朝彩，隔槛遥看误晚霞。折得一枝持叩问，藤年还似九松耶。
小重山·秋闺
作者：沈榛
朝代：清
体裁：词

萧瑟幽闺更漏长。庭前丛桂发、暗飘香。月明露白渐生凉。轻风起、时拂郁金裳。远雁一行行。相看还伫立、怯空房。幽怀几许总难量。兰釭暗，花影欲窥墙。
少年游·春晚
作者：沈榛
朝代：清
体裁：词

飞花处处满天涯。乳燕语谁家。红艳初稀，绿阴渐暗，蜂倦各归衙。小窗日晚多愁绪，柳絮趁风斜。粉蝶心慵，黄鹂声巧，寂寞负韶华。
少年游·秋夜
作者：沈榛
朝代：清
体裁：词

桂枝袅袅静飞香。月影淡筛窗。落叶飕飕，修篁簌簌，促织弄新腔。鸿声嘹唳云中度，烟树隔苍江。几许柔情，无端幽思，独坐对银釭。
巫山一段云·暑夕
作者：沈榛
朝代：清
体裁：词

微汗凝霞脸，轻风逗宝鬘。徐徐散步月弯环。时听竹珊珊。自觉罗衣厚，难将纨扇闲。榴花含露色斑斑。烟雾远迷山。
巫山一段云·美人
作者：沈榛
朝代：清
体裁：词

睡起云鬟乱，行来莲步娇。风前旖旎亸纤腰。腻脸晕红潮。欲舞垂罗袖，临妆整玉翘。踏青携伴摘兰苕。远望已魂销。
忆王孙·春暮
作者：沈榛
朝代：清
体裁：词

繁红落尽绿阴稠。几度寻芳帆小舟。九十春光逐水流。点点杨花波面浮。
捣练子·客中
作者：沈榛
朝代：清
体裁：词

花破萼，柳垂丝。客梦惊回独语时。听彻子归肠欲断，故园频望数归期。
昭君怨·春闺
作者：沈榛
朝代：清
体裁：词

春色今年偏早。窗外杏花开了。无语倚阑干。耐轻寒。可奈愁人时候。泪脸红如晕酒。午梦蓦然惊。恨啼莺。
望江南·晚步
作者：沈榛
朝代：清
体裁：词

闲晚步，綦迹印苔深。蕉响疏风来别院，烟迷宿鸟语幽林。明月出花阴。
朝中措·月华五色
作者：沈榛
朝代：清
体裁：词

溶溶万里碧天清。一镜玉轮明。五色瑞华萦绕，璨然片片云英。浮光烂漫，银蟾煜煜，雾吹霞横。露冷风轻堪爱，澄辉远映蓬瀛。
江月晃重山·立春
作者：沈榛
朝代：清
体裁：词

雪馆絮飞初散，冰池澌澌旋开。东君芳讯喜才回。双胜好，春色上鸾钗。堤畔和风报柳，溪头淑景催梅。宜春小字贴幽斋。盘供饼、且与醉深杯。
河传·隋堤
作者：沈榛
朝代：清
体裁：词

容与。江浦。隋堤深处。碧水依然。落花如雨。炀帝歌舞三千。闲游携绛仙。黄鹂宛转垂杨老。琼花好。忽失西京道。悲怀肠断，昔人永绝迷楼。恨扬州。
浣溪沙·答平远翁送金桃作
作者：沈榛
朝代：清
体裁：词

露井夭桃尽落花。结成红实点丹砂。相贻珍重胜灵瓜。疑是瑶池王母种，柔荑试刨露金芽。东方三窃岂须夸。
浣溪沙·闺思
作者：沈榛
朝代：清
体裁：词

朵朵鲜花吹暮烟。飞香风送小池莲。隔林鸟语自绵绵。独倚画阑深结恨，每凭绣榻不成眠。无心相向镜台前。
浪淘沙·春望
作者：沈榛
朝代：清
体裁：词

红萼吐林花。望断天涯。迟迟旭影转窗纱。莺唤梦魂惊睡起，宝髻初斜。拾翠倦乘车。苕递春赊。东风玉马响檐牙。无限幽怀谁可语，诉与韶华。
点绛唇·旅思
作者：沈榛
朝代：清
体裁：词

孤馆清幽，一年又是春将半。野花矜艳。梅落随风片。好梦谁惊，黄鸟啼还断。纱窗畔。斜阳无限。愁见春光面。
玉楼春·春思
作者：沈榛
朝代：清
体裁：词

芳林无数飘红蕊。绿映裙腰芳草地。金炉缭绕自生烟，罗袖轻盈唯掩泪。东风吹面云层起。柳线搓绵空旖旎。三春寂寞重含情，几处雕栏愁独倚。
瑞鹧鸪·咏柳
作者：沈榛
朝代：清
体裁：词

几株烟柳占韶年。叶染鹅黄锁碧烟。枝倦恰逢新雨后，绿飘常趁晚风前。金衣下上音频换，玉剪参差影乍迁。描得双蛾添秀色，莫教独倚画阑边。
眼儿媚·秋闺
作者：沈榛
朝代：清
体裁：词

秋草萋萋夕阳西。点点泪痕低。一声画角，数行疏柳，寂寞鸦啼。雁书不见天涯杳。愁对落花蹊。沉吟无语，辽西梦断，月照幽闺。
红白瓶梅
作者：沈榛
朝代：清
体裁：五言律诗

不尽南枝放，军持入画装。繁英矜白雪，疏蕊点红妆。羃䍥难分影，萧森共一香。妒风应莫虑，春色喜先藏。
荷叶杯·晚寒
作者：沈榛
朝代：清
体裁：词

惊听春禽闹处。曙窗一枕梦黄梁。小楼寒透郁金床。凉么凉。凉么凉。
菩萨蛮·回文
作者：沈榛
朝代：清
体裁：词

白萍浮雪流波碧。碧波流雪浮萍白。春去忽惊人。人惊忽去春。雁飞高岫远。远岫高飞雁。楼上怯深愁。愁深怯上楼。
菩萨蛮·越城晚眺
作者：沈榛
朝代：清
体裁：词

茫茫薄霭横如雨。高低夕照穿芳树。红蓼映清波。渔人挂网多。雪鸥堤畔起。几点孤舟里。明月忽飞来。悠扬画角催。
虞美人·初夏
作者：沈榛
朝代：清
体裁：词

钩帘满院萋萋草。瞁睆流莺好。亭亭榴蕊未舒花。袅袅游丝缭乱、逐风斜。碧阑干外消凝久。绿树清阴逗。青阳顿去晓窗空。拂拂熏风吹尽、一庭红。
谒金门·落花
作者：沈榛
朝代：清
体裁：词

风正陡。枝上乍惊消瘦。寂寂青条空独秀。东君还顾否。无奈莺啼长昼。苦自将春拖逗。片片随风零落后。芳魂归碧甃。
踏莎行·春闺
作者：沈榛
朝代：清
体裁：词

飘拂东风，葳蕤芳草。翩翻蝶趁晴光好。房栊寂寞倦凭栏，静看花影幽阶扫。独对韶华，慵开襟抱。博山强自添龙脑。香奁鸾镜启还收，任它红杏临窗笑。
踏莎行·游丝
作者：沈榛
朝代：清
体裁：词

袅袅垂风，盈盈怯雨。浮踪尽日浑难主。却看旖旎乱还闲，最怜缭绕来兼去。弱比飞埃，轻如吹絮。无端不解寻归处。碧窗春昼尽悠飏，有时力困萦芳树。
金字经·江上晚归
作者：沈榛
朝代：清
体裁：词

云横迷远岫，波净趁轻鸥。江边傍晚一归舟。垂杨岸，蓼花洲。天欲暝，载月任遨游。
长相思·春暮
作者：沈榛
朝代：清
体裁：词

云悠悠。水悠悠。花落青苔触目愁。悲怀倚画楼。蜂意休。蝶意休。寂寞风光却似秋。东君那可留。
阮郎归·题倦绣仕女图
作者：沈榛
朝代：清
体裁：词

竹窗斜日漾茶烟。佳人倦欲眠。停针无语线慵添。悲怀意怅然。花隐雾，柳飞绵。困人春暮天。回文未就乱鸦还。愁情梦里传。
雨中花·旅怀
作者：沈榛
朝代：清
体裁：词

帘外冰蟾光的皪。良夜永、重门寂寂。烛影轻飘，凉飔微度，抚景悲羁客。云际翩翩排雁翼。频怅望、故乡消息。助我凄凉，几声清漏，泪并铜壶滴。
鹧鸪天·渔舟
作者：沈榛
朝代：清
体裁：词

烟水苍茫一叶舟。村醪处处独倾瓯。片帆风急从摇曳，双桨波平任溯流。聊忘世，更无愁。绿蓑作枕睡船头。晚来堤柳寒烟起，倚棹长歌卷钓钩。
鹧鸪天·秋蝉
作者：沈榛
朝代：清
体裁：词

何处疏蝉唱晚凉。园林暑退淡秋光。随风响振听还远，抱叶吟残意自扬。张薄袂，饰残妆。琴声旧识蔡中郎。共知饮露清标在，不用凄其诉夕阳。
鹧鸪天·秋风
作者：沈榛
朝代：清
体裁：词

几度飕飕响碧霄。峥嵘秋色满蘅皋。时来小院飘疏箨，复向长河卷怒涛。松谡谡，竹萧萧。薄罗衾冷梦无聊。那堪对此凄清候，独坐幽窗读离骚。
鹧鸪天·芙蓉
作者：沈榛
朝代：清
体裁：词

淡荡微红簇翠翘。数枝斜傍碧溪坳。风欹舞袖霓裳敛，露浥朝霞脸晕潮。依蓼渚，向兰桡。锦帆分影映波遥。自怜贞性同黄菊，不逐丹枫到处飘。
鹧鸪天·重阳
作者：沈榛
朝代：清
体裁：词

嘹唳飞鸿寥廓游。溶溶碧渚浪花浮。眼看菊蕊黄金笑，首插茱萸白发愁。携桂楫，坐兰舟。满林红叶正深秋。龙山此日还吹帽，笑酌香醪泛玉瓯。
杨义士行
作者：沈槎
朝代：清
体裁：古风

指挥门达太无状，抗论独有杨漆匠。袁彬李贤两得全，至今闻者为色壮。条陈指挥数十事，诡言内阁促我上。诏许会讯始得白，不然已死锦衣杖。多官咄咄称丈夫，心惊胆怯难自诬。相公具疏且乞去，未几夺情何为乎。击节表章一义士，此是当时搢绅之所无。
次皮日休访陆龟蒙不遇韵
作者：沈槎
朝代：清
体裁：七言律诗

晴墟烟煖竹篱斜，踏雪来寻甫里家。闭户惟遗堆径叶，窥帘还著供瓶花。已闻处士宜除令，亦号徵君未赐麻。百世自当逢赏鉴，大玄何必重侯芭。
登摄山
作者：沈正侯
朝代：清
体裁：五言绝句

谁云摄山高，我道不如客。我立最高峰，比山高一尺。
江心寺楼联
作者：沈步云
朝代：清
体裁：联

潮平两岸阔；江上数峰青。
分宜咏古
作者：沈毓荪
朝代：清

钤山辜负读书台，山上{钦鸟}䲹去不回。千古青词惜英主，廿年黄阁误庸才。声华梁窦宾僚续，局样京攸父子开。今日朱门何处问，村连下界牧羊来。
分宜咏古
作者：沈毓荪
朝代：清
体裁：七言律诗

钤山辜负读书台，山上■䲹去不回。千古青词惜英主，廿年黄阁误庸才。声华梁窦宾僚续，局样京攸父子开。今日朱门何处问，村连下界牧羊来。
过王荆公故里
作者：沈毓荪
朝代：清

纷纷新法布寰中，期许高谈命世雄。才略未能齐贾傅，勋名偏欲埒姬公。早知元祐群贤起，悔不江东一令终。可惜党碑无姓氏，千秋只慕二苏风。
再试淮上对月
作者：沈永令
朝代：清

半年沙塞月，今夜映长淮。砧杵深闺梦，关山旅客怀。遥知灯下卜，敲断鬓边钗。何日花前影，清光共玉阶。
分水龙王庙
作者：沈永令
朝代：清

南为吴水北燕云，结伴登临喜得群。七十二泉从此合，三千馀路恰平分。安澜已下褒封诏，沉璧无烦草檄文。惟有仲宣行役苦，登楼久已悔从军。
咸阳寓中
作者：沈永令
朝代：清

老应甘弃世，壮已不如人。楚越燕秦路，东西南北身。镜中俱是雪，塞外不知春。何日沧江返，矶头稳钓纶。
登华
作者：沈永令
朝代：清

历历是辰尺五悬，洮云陇树望相连。天高西北长空尽，势控燕秦大地偏。烟杪一丸关百二，河流如线路三千。此身托足知何处，仙掌擎来霄汉边。
秦中
作者：沈永令
朝代：清

深秋沙草马长嘶，塞柳千条覆曲堤。水落渭河诸派合，天围华岳万峰低。旧游金谷云烟散，故国铜驼枳棘迷。紫气近来东望满，函关何用一丸泥。
赠檗庵禅师
作者：沈永令
朝代：清

浮生阅尽几沧桑，独卧寒云拥竹床。百炼身犹馀铁石，万言字尚挟风霜。列朝文献征遗史，一代天龙护法王。士女争来瞻瑞相，使君故是宰河阳。
生辰游破山寺
作者：沈汝瑾
朝代：清

生辰成雅集，践约乍晴时。古寺无尘事，秋花引寿卮。松风救虎阁，苔雨白莲池。兹地徘徊久，延年术未知。
早泊云亭
作者：沈治
朝代：清

桥畔闻鸡起，推篷看女山。故人真面目，云气合离间。
买陂塘·酒后登城晚眺，寒飙逼人，春游尚阻，填此遣怀。时壬子冬至后十五日也
作者：沈泽棠
朝代：清
体裁：词

甚悽悽、鸺鹠啼遍，狞飙寒厉如许。铜瓶冷剩红梅瘦，此外春光何处。天不语。任泪洒山远，黯淡冬青树。呼鸾道古。看一角芜城，荒苔败堞，眼底尽愁绪。钟声送、指点昏鸦三五。迷林知否归路。群而未解兴亡恨，艳说承平歌舞。情自苦。纵织箔钞书，意气仍龙虎。寻芳尚阻。待人日题诗，花朝呼舸，主客画图补。
双双燕·归燕
作者：沈泽棠
朝代：清
体裁：词

井梧叶下，暗私语商量，携雏归早。朱楼绕罢，又傍画帘低道。似诉别离怀抱，还眷恋西园烟草。匆匆抛却香巢，不管柳条吹老。寒峭。云山路窅。望旧国乌衣，梦魂缥缈。年年邮传，阅尽晓风参照。又到芦花瘦了，问愁损红襟多少。黄昏有客天涯，盼汝故乡信杳。
台城路
作者：沈泽棠
朝代：清
体裁：词

几人呼酒登临去，楼高径回阑窄。落叶敲风，枯荷战雨，凉气侵人如湿。遥岑耸碧。恰捲上湘帘，翠岚流入。暮霭迷茫，秋阴无际磬声夕。杜郎欣共俊赏，琴樽欢聚首，惯印鸿迹。屐外苔荒，筇边树古，吟破东篱秋色。黄花笑客。笑短鬓依稀，疏狂犹昔。待唤盟鸥，催诗云影黑。
台城路·秋叶和桐花阁韵
作者：沈泽棠
朝代：清
体裁：词

西风吹换亭皋树，萧萧瘦摩烟景。枫岸拖红，桐阶堕碧，响接寒砧催暝。霜痕略剩。笑客鬓赢来，半江秋影。晼晚年华，为谁著意做疏冷。短檐积阴悄减，远山摇落处，堆遍樵径。色带残阳，声和细雨，凄断黄昏频听。愁深月静。又奚索平林，露鸦啼醒。送尽离情，一沟流水净。
声声慢·陈桐生丈由浙江来，欢留旬日，共诉离悰。岂意秋水一帆，又将之楚，因赋此阕以记萍踪
作者：沈泽棠
朝代：清
体裁：词

青衫酒渍，乌帽尘横，蓬门喜解轻装。人老芙蓉，销凝十度清霜。悄然故园回首，黯西风、潮熟钱塘。欣握手，话年时梦影，似忆还忘。犹记珠江分袂，寄相思、都在断柳斜阳。浪迹才园，别恨又逐沅湘。湖山再逢甚处，怕秋声、容易寒江。增怅望，况清娱、犹在异乡。
壶中天·惜春
作者：沈泽棠
朝代：清
体裁：词

酴醾开了，又春归何处，与人俱老。白袷看花情绪短，非复旧时怀抱。镜影伤心，钗声入梦，往事浮云杳。落红帘幕，新愁知酿多少。差喜烛畔樽前，搓酥滴粉，一朵留娇小。谁解文园游兴倦，空剩酒襟诗稿。石帚词仙，云英美眷，恨不相逢早。双瞳剪水，怎禁临去波悄。
壶中天·题憬吾雨屋深镫图
作者：沈泽棠
朝代：清
体裁：词

米家小㡧，认三椽、老屋湿云吹皱。寂寞柴关人不到，听断隔江残漏。虚牖无眠，短檠有味，响滴茅龙透。濛濛望远，鬓眉照去依旧。恍惚佛火留青，渔篝闪碧，树里看如豆。中有苍茫怀古意，想见诗心都瘦。万籁俱沈，双花欲灺，冷景能消受。兴酣落笔，淋漓还羡高手。
天香
作者：沈泽棠
朝代：清
体裁：词

丝炙牙琴，香温锦瑟，海山灵操刚罢。青鸟含巾，黄云削䯻，翻剪彩霞成帕。飞琼梦醒，染仙骨、酡颜偷借。一昔生绡，醉眼误他，小桃低亚。绛宫绮笺自写。向东风、酒醺今夜。想是凌波，归晚淡脂慵卸。还怕出门一笑，蓦照影、斜阳古祠下。锦袜横江，茜窗烛灺。
忆秦娥
作者：沈泽棠
朝代：清
体裁：词

春光倦。残红窗冷风如剪。风如剪。剪愁不去，剪花如霰。湘屏曲处斜阳暖。江南残梦情难遣。情难遣。绿杨帘幕，碧桃庭院。
忆萝月
作者：沈泽棠
朝代：清
体裁：词

试镫风小。寒入萝衣峭。底事落红人不扫。别有伤春怀抱。天涯梦醒啼鸦。黄昏犹恋窗纱。却为平生飘荡，风前怕见杨花。
摸鱼儿·仲虞星巢招饮珠江，未赴，填此解嘲
作者：沈泽棠
朝代：清
体裁：词

尽花前、唾壶敲缺，高歌青眼谁子。两行红粉司空惯，那有风尘知己。笙管地。只浅醉閒吟，短尽元龙气。镕金铸泪。纵绣幕、调筝深杯，说剑回首只憔悴。黄獐手，轻换剡溪鱼计。长安难索官米。茶烟鬓影萧萧雨，自断此生休矣。尘海里。总一样，飘零紫燕浑相似。浮云世事。问曲糵三升，隃麋半斗，消得古愁未。
摸鱼儿·仲虞星巢招饮珠江，未赴，填此解嘲
作者：沈泽棠
朝代：清

尽花前、唾壶敲缺，高歌青眼谁子。两行红粉司空惯，那有风尘知己。笙管地。只浅醉閒吟，短尽元龙气。镕金铸泪。纵绣幕、调筝深杯，说剑回首只憔悴。黄獐手，轻换剡溪鱼计。长安难索官米。茶烟鬓影萧萧雨，自断此生休矣。尘海里。总一样，飘零紫燕浑相似。浮云世事。问麴糵三升，隃麋半斗，消得古愁未。
摸鱼子·乐昌寓楼俯临江滨，山翠扑帘，浪青涵榻，来帆婀娜，如荡客愁牵，率填此解寄石臞兄少眉弟
作者：沈泽棠
朝代：清
体裁：词

镇萧萧、打檐风劲，晓来冷逼孤馆。高楼帆影明还灭，空恋斜阳一片。情自泫。漫赢得、离怀说与啼鹃怨。寒深醉浅。料听雨窗前，联床夜话，应念客游倦。尘劳恨，顿被篴声吹断。回阑十二吟遍。薰炉烟袅添香细，门掩落花零乱。愁莫遣。问愁与情丝、较比谁长短。宿酲未浣。又衾薄霜浓，帘疏月峭，归梦万山远。
月华清·少眉弟于市中购得汉瓦当一片，文曰“长乐无极”。四围蚀缺字尚可辨，喜填一阕，索予同赋
作者：沈泽棠
朝代：清
体裁：词

晕蚀苔花，形摹璧月，汉宫遗事重数。小小鱼鳞，曾裛蓬莱仙露。认篆纹、钗股依然，问回首、觚棱何处。堪据。伴晋砖斋里，一般怀古。休说兴亡恨苦。只片影鸳鸯，泣残秋雨。吉语空存，那见朝阳前度。算输他、铜雀风流，幸未与、玉鱼尘土。珍贮。付词人拂拭，雅怀遥赋。
浣溪沙·其一
作者：沈泽棠
朝代：清
体裁：词

检点青衫旧酒痕。俊游回首倍销魂。几何又到可怜春。好月每逢云半霎，瘦梅轻碍雪三分。恼人佳景易黄昏。
浣溪沙·其三
作者：沈泽棠
朝代：清
体裁：词

燕蹴残红上树梢。锦屏寒尽怯春宵。行来花下转无聊。红杏渐消浓淡雨，绿杨深锁短长桥。断肠天外一枝箫。
浣溪沙·其二
作者：沈泽棠
朝代：清
体裁：词

飞絮飞花为底忙。茜纱如雾护雕窗。罗衣不耐晚风凉。才有花时宜小雨，绝无人处剩斜阳。一春幽事费评量。
浣溪沙·其五
作者：沈泽棠
朝代：清
体裁：词

觅句评茶事总休。天涯小别阻归舟。情深翻觉不能愁。那有藕丝能续恨，更无芳草可忘忧。海棠花谢怕登楼。
浣溪沙·其四
作者：沈泽棠
朝代：清
体裁：词

莲漏三声夜已昏。香阶凉露浥芳尘。曲栏西畔语温存。雨屋剪镫摹篴谱，水窗呼酒祭诗魂。等閒风月不开门。
浣溪沙·归舟志喜
作者：沈泽棠
朝代：清
体裁：词

襟上征尘半臂销。梅花如雪点溪桥。风寒酒力薄难骄。别梦渐教轻似叶，归期欣共信如潮。故山猿鹤喜重招。
浣溪沙·正月初三新月
作者：沈泽棠
朝代：清
体裁：词

未醉遨头倒玉卮。夕阳楼阁晚镫移。有人偷样画蛾眉。一霎灭明惊倩影，十分圆合盼佳期。上元春景最相思。
浪淘沙
作者：沈泽棠
朝代：清
体裁：词

高柳压重檐。翠线风牵。碧城深锁夕阳天。燕子似知吟欲倦，软语相兼。韵事倩谁添。碧冷湘弦。别来鸥梦几时圆。落尽梨花人不见，肠断今年。
清平乐
作者：沈泽棠
朝代：清
体裁：词

素馨如雪。又是穿针节。明月当花花笑月。一种缠绵难说。仙源梦断如今。閒情但托瑶琴。无限暗蛩私语，篱边代诉秋心。
满江红·烟浒楼小集感赋
作者：沈泽棠
朝代：清
体裁：词

咫尺珠江，是当日、谢家棋墅。兰干外，灯船月丽，悠扬箫鼓。绣幔翠围鸳梦夜，雕廊绿暗蝉声午。忆角巾，腰笛惯登临，车茵吐。红羊劫，成焦土。青衫泪，空秋雨。纵楼台仍旧，怆怀谁语。雁序况伤云畔影，燕巢休问堂前主。笑蓬莱、清浅已三番，从头数。
点绛唇·春梦
作者：沈泽棠
朝代：清
体裁：词

燕子楼阴，帘波暗渡诗魂去。粉云酥雨。误引巫山路。梦索杨花，共诉春愁绪。没寻处。碧城凝伫。蓦被莺阑住。
疏影·梅影
作者：沈泽棠
朝代：清
体裁：词

冰绡弄月。正嫩寒小院，上灯时节。半亩苔痕，望里空濛，竹外乍明还灭。沈沈鹤梦东风峭，应暗妒、水孤云阔。笑巡檐，有客寻来，误步几回芳屧。犹念铜瓶供处，晚炉熏乍爇，疏影清绝。瘦骨谁描，冷萼无香，依约藓枝难折。蕉窗纸帐来无迹，漾半面、倩魂初结。渐夜深，移过栏干，碎卧一庭残雪。
百子令·庚寅秋月，晓过清远峡，用樊榭老人月夜过七里滩韵
作者：沈泽棠
朝代：清
体裁：词

西风十里，送蒲帆峡口，为催行躅。山雾压船寒胜雨，冷滴萧萧芦竹。树约凉云，峰分晓色，人语惺忪续。蓼花明处，羡他鸥鹭犹宿。愧我磨迹年年，青山也笑，直甚狂游独。沙外数星渔火湿，光逗水村茅屋。倚枕笺愁，推篷猎句，影照清波绿。唤回客恨，鹧鸪啼遍岩谷。
百子令·节盦自梁格庄寄赠海棠、木瓜，樊云门纪以诗属余填词
作者：沈泽棠
朝代：清
体裁：词

幽馨细认，照絁衣冷澹，漫烧银烛。笑伴匏卮秋色嫩，待嫁东风谁属。铁欲生棱，奁宜渍粉，种异侯门绿。心同酸楚，美人遥隔空谷。太息暗换春华，情伤蔓抱，已误芳期卜。愿报琼琚归永好，艳之绛都词曲。绮恨难灰，朱颜有药，莫向仙灵祝。诗肠纵瘦，杖头长此芬馥。
百子令·题墨绘白菜小帧
作者：沈泽棠
朝代：清
体裁：词

溪藤尺五，貌短篱几折，种来寒碧。风露气分葵苋外，合付山厨秋未。溜雪根肥，腴烟甲媆，未许园丁摘。数花斜袅，误他傍觑黄蝶。堪叹老去英雄，闭门心事，只汝曾窥得。半亩新霜残照里，餐去谁怜秀色。黛影浓添，麋香淡染，清趣真如活。庾郎贫苦，食鲑休笑三白。
绿意·绿胡蝶
作者：沈泽棠
朝代：清
体裁：词

槐阴午翳。看珊珊翠袖，苔砌轻曳。薄翅修眉，半臂螺痕，似浴春波犹腻。蘼芜路冷裙腰窄，叹瘦损、青衫谁慰。甚斜阳、几曲回廊，暗把画图描拟。曾记薜萝池馆，柳绵吹尽了，舞衣憔悴。倦抱清寒，弱怯新秋，怕说芭蕉身世。绮楼夜雨西风峭，料魂断、草烟无际。又谁知、梦醒花南，依旧碧栏慵倚。
绿意·题汪憬吾藏王百谷赠马湘兰小印拓本，篆纹曰“听鹂深处”，印方一寸二分，边款书“王百谷兄索篆，赠湘兰仙史何震”十三字
作者：沈泽棠
朝代：清
体裁：词

群莺声乱。记双柑共擘，倚阑听倦。小篆镌华，翠石玲珑，字字惹伊悽恋。飞残柳絮芳园寂，奈梦痕、草桥人远。只朝朝、纫并秋兰，锦带佩囊相伴。应料风枝写就，与玄玄、小印纤手钤遍。一缕红心，一捻红情，珍重莫教轻损。青楼侠气都销尽，剩片玉、芙蓉烟泫。看流传、笔仿冰斯，恍惚画眉深浅。
翠楼吟·题款翠楼小影卷子
作者：沈泽棠
朝代：清
体裁：词

鬓抹螺青，腰量蝶瘦，尚馀旧时情绪。层楼今寂寂，曾消受银镫听雨。香留人住。笑曲苑重逢，蓝桥难渡。相窥处，似嗔还喜，暗传眉语。记否。酒倦歌残，说华年水逝，易伤迟暮。燕巢知稳未，应念彼娟娟心苦。迷离烟树。料减尽梨涡，玉容非故。人何去，楝花门外，几番延伫。
菩萨蛮
作者：沈泽棠
朝代：清
体裁：词

柔情绮岁莺能语。閒情老境鸥相侣。犹有旧心肠。花间立夕阳。愁多如乱发。未解丝丝结。飞絮纵飘零。浮生尚化萍。
菩萨蛮
作者：沈泽棠
朝代：清
体裁：词

柳烟催暝收残雨。春阴酿作秋情绪。弦月隔江生。愁深酒力轻。年时曾觅醉。双桨桃花里。只道莫提伊。偏教旧恨迷。
虞美人
作者：沈泽棠
朝代：清
体裁：词

苔阶绿拓三弓窄。浅草围烟碧。惜花人在画楼中。怕见一帘微雨绽春红。玉萧难寄相思恨。絮影飞成阵。离魂无赖似杨花。却被东风吹去不还家。
虞美人
作者：沈泽棠
朝代：清
体裁：词

薄寒帘幕人疏酒。清供花枝瘦。垂杨曲锁翠云稠。不放一襟诗思出高楼。画阑弓样弯新月。愁听丁冬铁。玉阶连夜闹东风。晓看一双胡蝶泣残红。
解连环·残腊将尽，冷雨凝寒，浊酒孤浇，香篝倦托，言念故园，凄然倚竹
作者：沈泽棠
朝代：清
体裁：词

寥空倦色。作残年短景，乱鸦飞急。罨重帘，酿雪阴寒，展炉鸭香心，暖痕仍怯。独斝沽春，纵醉倚，依然欢窄。向琴边选梦，篴外笺愁，难破岑寂。天涯离思空切。问故窗梅讯，谁寄消息。待思量，早理征帆，趁风雪柴门，祭诗时节。断雁关河，枉留得归期轻说。对孤檠，冷烟疏雨，更长恨咽。
贺新凉·中秋夕同云癯作
作者：沈泽棠
朝代：清
体裁：词

月也知人意。映晴空、平分秋色，清光如洗。十里银塘鸥梦冷，满地水云凉气。遥望极、广寒深里。桂窟嫦娥蟾影净，叹霓裳零落人间矣。铅华恨，多如此。共君此夜当沉醉。漫管他金迷玉瘗，古今尘事。把盏良宵非易得，况是人生如寄。怕异日、吴头楚尾。两处湖天劳望眼，到那时对酒添憔悴。樽中酒，且深味。
踏莎行·旗亭千里，离绪一襟，触景怀人，凄然点笔
作者：沈泽棠
朝代：清
体裁：词

叶密藏莺，花孤恋蝶。春光依旧人轻别。垂杨何事也销魂，尊前时按蛮腰折。宝鼎香残，瑶筝谱歇。夭桃一树吹红雪。小楼无地贮閒愁，尽付与晓风残月。
醉思凡·水仙
作者：沈泽棠
朝代：清
体裁：词

轻绡露凝。明珰翠擎。暮寒玉立亭亭。正云屏酒醒。冰幮一层。瑶琴数声。认来环佩分明。更霜高月清。
高阳台·秋日登越秀山红棉寺感赋
作者：沈泽棠
朝代：清
体裁：词

阁耸扶岚，窗低就树，禅关暮掩斜阳。导客僧雏，到门石瘦苔荒。红棉寂寞云房静，剩栖鸦黯黯秋光。更翛然，一局閒棋，四径啼螀。红羊昔换三千劫，任云霾佛火，雨溅花幢。道认呼鸾，名山曾几沧桑。钟声解诉兴亡恨，况蛮烟莽莽江乡。倦登临，愁对僧龛，青鬓添霜。
高阳台·除夕遣怀
作者：沈泽棠
朝代：清
体裁：词

漏箭催年，帘旌漾暝，阑珊应笑陈人。预数花风，暗吹芳信无痕。痴心未许流光换，倩啼鸦唤住黄昏。判今宵，似叶寒襟，冷伴梅魂。明朝知有提壶约，便大钱留得，扶醉前村。卅载浮名，閒情都付桃根。豪怀漫与潮争长，趁新潮、打桨迎春。任寻常，酒债重重，剥啄柴门。
黄金台
作者：沈涛
朝代：清
体裁：古风

燕昭筑高台，礼士自隗始。结交须黄金，士也乃如此。剧辛乐毅攫金来，大风东海生尘埃。黄金用尽将印夺，纷纷北走邯郸台。阿孙马角抱余�，思报深仇结神勇。可惜荆卿剑术疏，扺蛙空费盘金捧。易水萧萧督亢陂，头颅万里行关西。家风好士竟安用，但闻白头老鸦台上啼。
湖南学使院联
作者：沈涵
朝代：清
体裁：联

尔无文字当安命；我有儿孙要读书。
史梦兰继室田太夫人九十大寿
作者：沈淇泉
朝代：清
体裁：联

介雅九旬正月九；作朋三寿华封三。
伍相国祠
作者：沈清正
朝代：清

春秋吴越不胜悲，最是伤心伍相祠。尝胆忍人窥隙始，捧心尤物欲来时。冤飞腥血鸱夷去，怒激风涛白马驰。抉目悬门何忍看，台前鹿走草离离。
同曹晰庭过蔡桐川适园
作者：沈清正
朝代：清

泛泛渔舟去，桃源路未赊。一双鸥立石，几点水流花。麟脯何须擘，龙团信足夸。漫论沧海事，小憩蔡经家。
喜南畇彭夫子札至
作者：沈清正
朝代：清

捧手知何日，离忧直到今。吴江春水阔，嵩室暮云深。魂梦三千里，乾坤一寸心。空中传尺素，珍重比南金。
早行
作者：沈清正
朝代：清

沈沈箭漏月轮低，向野提鞭一望迷。鞍上续成残店梦，驿边惯听异乡鸡。寒飘露气侵人骨，暗入瓜田碍马蹄。自笑我游方外久，也来路口问东西。
晤华山王踵息于青阳道院即席限韵
作者：沈清正
朝代：清

当门老树饱秋霜，翠蔼深深带草堂。高卧看花人独健，雄谈扪虱客何狂。百年天地诗千首，万里风烟剑一囊。快矣骚坛逢老将，今朝又露旧锋铓。
留别武昌潘东柳先生
作者：沈清正
朝代：清

旅馆消长夏，论文慰索居。秋风吹大别，落日忆三闾。天远独为客，舟孤惟载书。好尝汉阳酒，不钓武昌鱼。
登汴城楼
作者：沈清正
朝代：清

匹马西风立戍楼，繁台艮岳剩荒丘。蝉声咽断千林雨，雁影横来万里秋。故井梧桐寒露落，废宫禾黍暮云愁。古今不尽英雄泪，滚滚黄河天际流。
题清风渔隐图为项雪村作
作者：沈清正
朝代：清

清溪一渔人，岂是披裘客。悄然倚孤舟，倒影寒潭碧。终日求鱼鱼不得，笑他用拙钩何直。心已灰，头半白，达观肯被一丝牵，何不将竿尽抛掷。
呈窦东皋先生
作者：沈清瑞
朝代：清

昌黎山斗人伦表，六一文章海内名。末座趋陪容贱子，中朝风雅属先生。士夸望比龙门峻，吏说官如浙水清。廿载春风重持节，越江花发待双旌。
寄陈小梧楚中
作者：沈清瑞
朝代：清

芳渚东风长蕙荪，知君倚棹过荆门。云生晚郭连山色，雪尽春江见岸痕。旧笛梦吹吴地远，新潮愁对楚天昏。夜分应恨猿吟苦，瞑宿湘南烟水村。
度缙云岭宿岭下村舍
作者：沈清瑞
朝代：清

黄龙隘口来，崎岖地险最。一径青天通，两傍白石碍。莽莽虎迹深，苍苍树形怪。倾崖漏斜阳，光照飞鸟背。迢遥上绝顶，山路狭如带。舆夫侧足行，二分垂在外。气促不得喘，十步九倒退。非意得宽坦，延眺心颇快。云中辨括州，天外望吴会。是时天骤寒，林长野风大。行李落叶中，襁属负与载。前途黯将夕，暮色起古桧。投宿竟谁家，荒村隔烟霭。
秋月
作者：沈清瑞
朝代：清

夜色凉于水，风高朔雁还。长空一片影，吹落万松间。思妇高楼上，含愁照玉颜。可怜千里道，何处是秦关。
龙潭道中雨后同陈小梧詹湘亭赋
作者：沈清瑞
朝代：清

一雨凉如此，西风吹苎衣。数萤随露下，独鸟背烟飞。驿路秋声早，溪桥夜火微。共投何处宿，隔水叩柴扉。
望梅花·午日
作者：沈湘云
朝代：清

记得儿时闺阁，亲剪虎符贴著。佳节徒然增感触，不减江潭放逐。弃妇孤臣同一哭，命有彩丝难续。
淡黄柳·归舟咏蝉
作者：沈湘云
朝代：清

寒蝉乍咽，桥外停兰楫。一带江村残雨歇。听到五更欲断，淡月萧疏又秋色。这时节，梦儿乍成得。橹声苦、响偏急。记乌衣巷柳曾相识。捲起孤蓬，迢迢往事，一树无情自碧。
解语花·吊齐女
作者：沈湘云
朝代：清

晴岚窈窕，绣岭周遮，一带残阳浅。荒坟草掩。行楸外、不见吴宫人面。鸟啼花晚。抛残了、画裙罗扇。秋到也，凋尽白杨，未觉悲风减。孤魄羁留谁管。算嫁女和戎，琵琶合传。一声低唤。滴椒酒、顿首深深拜奠。邮亭旅馆。料死后、芳魂同怨。只他年，寒食清明，谁把湘云唁。
踏莎行·送春
作者：沈湘云
朝代：清

恰恰莺啼，喃喃燕语。商量欲倩东君住。荼蘼架外草青青，绿荫如幄遮来处。小梦初醒，斜阳易暮。微行悄步看他去。一溪花瓣水声长，谁知即是春归路。
忧欢石
作者：沈湛
朝代：清
体裁：五言律诗

夏公曾驻节，胜迹在河干。此地安沟洫，当年怨暑寒。溪痕移上下，心事别忧欢。旧石留官守，沉吟仔细看。
浦城客署题流觞曲水图
作者：沈湛
朝代：清
体裁：古风

谁将曲水图，挂向丹山驿。约略文衡山，气韵尽超轶。潺湲如有声，悬溜注溪涩。疏松笼厓长，修竹丛岩密。昨过渔梁山，髣髴图可忆。碧云互纷纠，溟濛渺难测。饮者多达人，千觞浮涧出。酒垆置修坡，琴书绕其侧。或饮或坐起，俯仰兼语默。隐隐兰亭里，研墨写诗帙。自有丘壑风，飘飘露狂色。不知传舍中，何事留此笔。似告宦游人，劳劳未如逸。晋人岂嗜酒，此意醒者得。
渔梁道中
作者：沈湛
朝代：清

山势迂回梯磴劳，渔梁寂寂写秋涛。尽多断雁衔芦出，不住哀猿抱树号。一曲清溪通石涧，数棱茅屋露东皋。分明世外桃源路，莫遣云封阻客舠。
渔梁道中
作者：沈湛
朝代：清
体裁：七言律诗

山势迂回梯磴劳，渔梁寂寂泻秋涛。苍藤古壁飘猿影，寒日空山落雁毛。自有清音来石涧，谁将茅屋结东皋。寄言峡里山翁道，我亦从来本慕陶。
题周阿香墓
作者：沈湛
朝代：清
体裁：五言绝句

阿香办一死，死乃全其生。万古贞魂在，松风吼瀑声。
题血子树
作者：沈湛
朝代：清
体裁：五言排律

灵山少凡木，指顾一停车。应入流沙志，希传种树书。孤撑随壁迥，百尺入云疏。积翠披堪画，流甘酿可茹。连珠垂结晚，红露著条初。龙眼圆嫌大，朱樱色不如。珍奇无别种，独映羽人居。
中秋玩月寄适唐氏姑母沈太夫人
作者：沈溎
朝代：清

慈颜暌隔几经秋，秋月重圆万象幽。银汉冲霄横玉宇，金波炫彩射琼楼。迟来雁信频遥盼，怕对蟾光照别愁。翘羡膝前兰桂绕，承欢犹忆比儿不。
中秋玩月感怀寄夫子
作者：沈溎
朝代：清

閒庭月朗正当头，对景徘徊忆旧游。菡萏也愁蟾独照，稻粱犹羡雁双谋。冰轮有耀临疏牖，银汉无声转画楼。天上若怜离别憾，团圞常似此宵留。
度佛耳严
作者：沈溎
朝代：清

高峰层级似天梯，万竹回环好鸟啼。一气扶摇临绝顶，举头犹觉白云低。悬岩绝壁树丫杈，林隙遥窥日已斜。隔著重峦闻犬吠，酒帘飘处有人家。
留别河东道署庭前新竹
作者：沈溎
朝代：清

绿竹猗猗手自栽，频行不禁数徘徊。殷勤惟向此君祝，留待儿孙日后来。
老犍坡
作者：沈溎
朝代：清

山径崔嵬不易行，扶摇直上午风轻。巩关西望河千里，一抹烟云绝顶生。
闻柝
作者：沈源
朝代：清

击柝严城凄复清，听来一一触离情。天街夜静霜初落，绣阁灯寒梦未成。宵恨短长随晓箭，韵移高下逐风声。座中有客支孤枕，归思惊催白发生。
秋日诣张子炎贞斋中
作者：沈滉
朝代：清
体裁：七言律诗

羡君卜筑最清幽，半亩瓜田傲故侯。山北松深眠鹤稳，花南水绕蛰鱼浮。著书虞氏穷偏作，泼墨羲之老未休。相对顿忘尘俗想，白云漠漠拥霜楸。
挽曾国荃联
作者：沈滋葆
朝代：清
体裁：联

圣世重易名，前辉后光，合文忠文襄，独兼双美；哲人联秉节，伯伊仲吕，与太师太保，并重千秋。
挽张百熙联
作者：沈潜
朝代：清
体裁：联

典重易名，揆之河间仪徵，公原无愧；感深知己，失此泰山北斗，吾谁与归。
处处
作者：沈濂
朝代：清

处处征鼙老自嗟，漫随年少对韶华。鳜鱼流水桃花活，燕子春风柳絮斜。藉草壶觞皆上客，画船箫鼓又谁家。太平乐事何曾欠，瘦策宽鞋步软沙。
复与弟饱因忆少时文酒之乐今褚菘塍国录吴和村二尹吴思亭别驾浦又垞明府胡仁圃孝廉徂谢久矣感而有作
作者：沈濂
朝代：清

刘伶嗜酒颂酒德，此中真意犹未识。荷锸青山随处埋，如何不葬陶家侧。吾曹剧饱自天性，少喜酣呼老犹盛。糟邱曲垒纵酒兵，潜虬玉柱喧觞政。古人乐酒开芳宴，无故兴嗟几相见。欢娱痛醉极淋漓，感慨悲歌多眷恋。蜡花摇摇夜迢迢，此时侑坐非管箫。长吟击节殊错落，短发顾影霜飘萧。杯行到手莫停手，少壮交游今在否。墓门乔木半苍烟，昔年跌宕同文酒。酒酣意气皆千古，春梦无痕渺何许。眼前有酒不自釂，后世谁浇赵州土。
杂诗
作者：沈濂
朝代：清

黄雀常栖栖，卑居依四壁。朝飞去不远，日暮还归息。纷纭长儿子，饮噣聊自得。为我语黄雀，汝居何偪仄。曾不志千里，惭愧傅双翼。黄雀翩然起，屏营对以臆。造物赋形小，远举无气力。亦知乌有鹏，图南非我职。愿言终檐端，檐端信乐国。风云即无时，鹞子不我击。神仙行处有，亦不避尘喧。咄哉刘子骥，求之未有门。远近以地别，静躁由中存。藐余视天地，肫然犹黄轩。禾黍熟井井，鸡犬欢村村。室有琴可弦，厨中酒可尊。渊明傥复作，何地非桃源。
杂诗·其一
作者：沈濂
朝代：清

黄雀常栖栖，卑居依四壁。朝飞去不远，日暮还归息。纷纭长儿子，饮噣聊自得。为我语黄雀，汝居何偪仄。曾不志千里，惭愧傅双翼。黄雀翩然起，屏营对以臆。造物赋形小，远举无气力。亦知乌有鹏，图南非我职。愿言终檐端，檐端信乐国。风云即无时，鹞子不我击。
杂诗·其二
作者：沈濂
朝代：清

神仙行处有，亦不避尘喧。咄哉刘子骥，求之未有门。远近以地别，静躁由中存。藐余视天地，肫然犹黄轩。禾黍熟井井，鸡犬欢村村。室有琴可弦，厨中酒可尊。渊明傥复作，何地非桃源。
残更
作者：沈濂
朝代：清

感旧怀人百忧萦，梦回酒醒坐残更。窗纱月落镫油暗，惯听晨鸦第一声。
钱味根明府移居
作者：沈濂
朝代：清

吾爱钱郎早解簪，如鱼归壑鸟还林。香炉稳送通明宅，纸阁微闻白傅吟。昼读书多宵梦古，幼交朋密老谈深。结邻笑我空留约，未遂云山一片心。
诫子联
作者：沈瀚
朝代：清
体裁：联

书能医尔俗；画亦养吾年。
书怀
作者：沈炯
朝代：清

七度长江向石头，依然踪迹半沉浮。草玄字字翻成白，刻棘年年未类猴。老我也曾磨铁砚，古人先已敝貂裘。从兹万里堪乘兴，浩荡难驯似野鸥。
过惶恐滩
作者：沈炯
朝代：清

叠叠青山势郁盘，片帆遥溯赣江澜。危滩共指名惶恐，古县空闻号万安。风撼巅崖崩巨石，雷喧涧壑走惊湍。劳人略与孤臣似，不独东坡泣路难。
杨忠悯公谏草亭落成纪事
作者：沈炳垣
朝代：清

长安市上多词豪，书墙书壁喧啾嘈。巉巉片石勒谏疏，孤亭兀立星辰高。公生有胆死有节，两疏万言言沥血。彼苍特为忠荩留，纷纷尾续徒饶舌。张君劲铁笔一枝，惜不镌公临死诗。腥云漉漉壁上喷，丹心万古振聋疲。古来神物难磨泐，印识平原琴信国。鬼神呵护此贞珉，百世流传勤拂拭。我欲拓亭地盈尺，以铁铸贼跽亭侧。贼身朽尽疏不灭，人来戟手犹詈贼。
挽张之洞联
作者：沈炳谦
朝代：清
体裁：联

公真一代伟人，柱石况功高，相业应传千载后；我是两湖弟子，扶桑叨送往，旧恩早感十年前。
乌程城隍神祠联
作者：沈焯
朝代：清
体裁：联

一城捍天下兵，丹心贯日；片语留身后誓，铁面凌霜。
乌镇李乐祠联
作者：沈焯
朝代：清
体裁：联

德仰儒宗，次立功，次立言，殁而可祭于社；名垂史册，古遗直，古遗爱，过者犹式其闾。
台州学署堂联
作者：沈焯
朝代：清
体裁：联

事可问心宁任怨；功难藉手敢辞劳。
太均神祠联
作者：沈焯
朝代：清
体裁：联

德并高禖，犹众之母；慈同大士，则百斯男。
太均神祠联
作者：沈焯
朝代：清
体裁：联

德并高谋，犹众之母；慈同大士，则百斯男。
挽严比玉母蔡太恭人联
作者：沈焯
朝代：清
体裁：联

礼重延宾，七载倍钦陶母谊；训垂翼子，一家齐凛敬姜箴。
挽李允枫联
作者：沈焯
朝代：清
体裁：联

惭未因群随谒纪；惨于见绍辄思康。
湖州杨氏祠堂联
作者：沈焯
朝代：清
体裁：联

祠开苕左新门第；村纪关西旧世家。
贺严廷珏母蔡太恭人40寿联
作者：沈焯
朝代：清
体裁：联

长日彩衣孙抱戏；盛年纱幔子传经。
贺陆震东70寿联
作者：沈焯
朝代：清
体裁：联

地本仙居，鸠杖亲携寻药饵；官真吏隐，鹤觞小酌咏梅花。
题某道士居联
作者：沈焯
朝代：清
体裁：联

受录开宗，千秋香火人间世；栖真卜筑，一室烟霞物外身。
国学观礼闻雅颂
作者：沈煌
朝代：清
体裁：五言排律

辟雍尊首善，逖迩利观光。胄教夔初命，宾兴旦再飏。威仪开万域，耳目耸遐方。道式先儒重，文随圣代昌。上丁期合吹，二酉听翱翔。释菜因周礼，歌芹撰鲁章。一牢传汉祖，亚献忆唐皇。肆俎推前席，燔柴降内香。朱弦流挟瑟，彤管佩循墙。振步依庭鹄，闻音觌望羊。耑家求戴圣，释句仰毛苌。天子虔蒿柱，名臣出柏梁。篆分白玉署，帘隐紫薇郎。振鹭西雍洁，鸣鼍东序喤。耦三延矍相，更五祝胶庠。兄在通侯侍，师严高弟彰。中原无弃植，小草总承筐。启绛欣联郑，解颐争说匡。性情深诲迪，气运奕柔刚。虎观忘同异，龙门畴颉颃。质疑勤负剑，请业敢登堂。于迈从公饮，陈常遍尔疆。候尘应执御，濯德讵施觥。阙里麟游近，尼山豹蔚长。茆澄圆沼碧，桂拂閟宫黄。稽古桓荣座，笺经颖达床。琼花连散髻，羽扇映丝缰。阶戺纷干戚，边陲静斧斨。聚奎驱野马，倬汉扫贪狼。惟有言靡憾，谁云让未遑。荡平知会极，作述佐垂裳。玖佩偕鹓鸑，箫韶集凤凰。金台倘拥彗，石鼓勒星霜。
天启宫词二首·其一
作者：沈煌
朝代：清
体裁：七言绝句

豹髓灯悬鳷鹊红，銮舆宴罢带雕弓。敕教绣镫三千队，共赴西园看射熊。
天启宫词二首·其二
作者：沈煌
朝代：清
体裁：七言绝句

内监传呼谒圣人，押班紫袖学称臣。近来喜黜毛延寿，天子临轩自写真。
寄赠止岳弟刺史粤东
作者：沈煌
朝代：清
体裁：七言绝句

竻竹城边试锦衣，烂柯山下草初肥。春风几夜吹乡梦，径傍天南一雁飞。
挽曾国荃联
作者：沈熊虎等
朝代：清
体裁：联

八座三达尊，仗声威振华夏，四境乂安，懿哉棘槐，千古炳灵衡岳并；一门两太傅，论事业在中兴，二难竞爽，伟矣棠棣，万民坠泪岘山同。
剑
作者：沈玉书
朝代：清

丰城一剑阅千秋，跃跃寒光射斗牛。却笑功成终弃掷，替人空自报恩仇。
昭君怨
作者：沈玉书
朝代：清

一曲琵琶马上尘，玉关西出为和亲。明妃莫抱千秋恨，尚有长门老死人。
贺岳父林劭甫寿联
作者：沈玮庆
朝代：清
体裁：联

品学世儒宗，洛社衣冠，耆德更推康节老；湖山仙眷属，幔亭风月，曾孙罗拜武夷君。
卜算子·秋暮
作者：沈珂
朝代：清

秋色已堪伤，何况秋将去。窗外秋虫断续吟，似欲留秋住。惊梦恼秋声，欹枕听秋雨。一寸愁心冷若秋，一唱悲秋句。
天仙子·咏兰
作者：沈珂
朝代：清

绿窗春倦娇无力。云鬟低亸抛书立。素心人对素心花，频玩阅。料应说。侬心也是花心洁。
如梦令·仲夏渐暑，有以纨扇乞画梅，即题扇后
作者：沈珂
朝代：清

玉笛江城频奏。又是熟梅时候。扇底墨花开，似有暗香盈袖。知否。知否。挥去春风如旧。
浪淘沙
作者：沈珂
朝代：清

帘捲百花香。柳线飘飏。莺梭燕剪往来忙。二十四番风信里，几许韶光。一咏一倾觞。酒涤诗肠。揉花斗草赛芬芳。流水落花飞絮舞，都是文章。
烛影摇红·题晏芳二姊遗照
作者：沈珂
朝代：清

慢展仙真，拈毫泪已如珠贯。不堪回首忆当年，朝夕常相伴。曾炷心香一瓣。凭蟾魄、诉从心愿。埙篪同和，盟约来生，竟成诗谶。不道缘悭，今生如此他生远。伤心最是北堂萱，几见双眉展。入世昙花真幻。更何心、再飞柔翰。窗前往日，画里而今，九回肠断。
虞美人·题《有约不来过夜半图》
作者：沈珂
朝代：清

凭栏怯怯纤腰娜。雾鬓云鬟亸。修眉淡扫远山痕。任是无言我见、也销魂。琐窗一剪灯花落。似有楸枰约。闲拈玉子意阑珊。只恐夜深不耐、五更寒。
蝶恋花
作者：沈珂
朝代：清

花事阑珊春已暮。客里韶光，半在愁中度。深院黄昏人不语。无聊独把心香炷。啼鸟催归声故故。怅望云山，目断江南路。幽怨满怀凭若诉。罗襟泪落无重数。
金缕曲·次韵，和湘江吟社探梅词
作者：沈珂
朝代：清

遥指罗浮坞。却依稀、烟笼雨润，杏林桃渡。闻道江南风讯早，花著窗前几树。是红豆星星初吐。破冻含娇将蜡送，岁寒心、不改冰霜度。酬白雪，阳春赋。板桥驴背寻诗去。忆当年、孤山旧梦，从头记取。茅舍竹篱甘寂寞，不耐人间徵羽。寄相思、魂销驿路。试问几生修得到，结兰因絮果癯仙侣。卿怜我，侬怜汝。
雨中花
作者：沈珂
朝代：清

风雨连宵窗外骤。也不管、绿肥红瘦。飞絮帘栊，落花庭院，都是销魂候。细吮梅花心暗构。倩冰纨、将春留逗。写出孤标，摹成没骨，春色还依旧。
雪里桃花二首
作者：沈珂
朝代：清

本是瑶池天上种，无端轻薄被人猜。从今一洗千秋恨，也抱冰心傲雪开。数株映雪影横斜，衬出嫣红绿叶遮。画谱翻新删旧稿，岁寒图里写桃花。
雪里桃花二首·其一
作者：沈珂
朝代：清

本是瑶池天上种，无端轻薄被人猜。从今一洗千秋恨，也抱冰心傲雪开。
雪里桃花二首·其二
作者：沈珂
朝代：清

数株映雪影横斜，衬出嫣红绿叶遮。画谱翻新删旧稿，岁寒图里写桃花。
宴集真如塔院怀曹秋岳先生
作者：沈珩
朝代：清

两国人文会，岷峨本竞高。于今江左席，孰与谢公豪。霜染秣陵树，波传胥岭涛。盘空同极目，延望主风骚。
癸亥秋日同人宴集真如塔院怀曹秋岳先生
作者：沈珩
朝代：清
体裁：五言律诗

两国人文会，岷峨本竞高。于今江布席，孰与谢公豪。霜染秣陵树，波传胥岭涛。盘空同极目，延望主风骚。
即事二首·其一
作者：沈珵
朝代：清
体裁：七言绝句

山萼纷纷出槿红，月窗有句向文同。鸳鸯锦下支机石，可是相如轸上逢。
即事二首·其二
作者：沈珵
朝代：清
体裁：七言绝句

睡起春慵拂晓飔，搅人幽梦是黄鹂。一竿犊鼻随南阮，何事绵绵催画眉。
夜话
作者：沈琮宝
朝代：清

竹篱西畔豆棚东，竟夕盘桓兴自同。为爱清言时娓娓，翻疑夜漏太匆匆。几人留恋三更后，千古兴亡一席中。月落参横催曙色，闲谈水乳喜交融。
《何处春生早》之一“春生烟雨中”
作者：沈瑜庆
朝代：清
体裁：五言律诗

何处春生早，春生烟雨中。湖山供小隐，风雅得吾宗。彭泽辞官早，惠连觅句工。草堂经宿处，旧事已朦胧。
为林朗庵题泰山秦刻二首·其一
作者：沈瑜庆
朝代：清
体裁：七言绝句

皇帝巡行极海东，登封篆刻待斯翁。蜡宾一老喟然叹，混一迁流便大同。
为林朗庵题泰山秦刻二首·其二
作者：沈瑜庆
朝代：清
体裁：七言绝句

金石名家亦太偏，莫求遗草累逋仙。状元宰相皆精鉴，南渡风流有格天。
书谱二首·其一
作者：沈瑜庆
朝代：清
体裁：七言绝句

抛残殿体觅钟张，白首相从得雁行。若使寡人耽若此，秋蛇春蚓也回翔。
书谱二首·其二
作者：沈瑜庆
朝代：清
体裁：七言绝句

行草当年问字亭，墨池笔冢此专经。顾名思义承家法，大令还应愧过庭。
买山
作者：沈瑜庆
朝代：清
体裁：七言律诗

归鸿影落菊花天，嫩著单衣向酒边。爽气西山拄颐笏，故人南郡索碑钱。临池居士晨慵课，说梦痴儿夜不眠。只合登床作豪语，买山约在得官前。
冯庵好以蛀纸写诗黏壁，满辄去之二首·其一
作者：沈瑜庆
朝代：清
体裁：七言绝句

苦吟恐瘦劝餐加，寝馈思侪古作家。老笔未妨虫蛀纸，旧题岂羡壁笼纱。
冯庵好以蛀纸写诗黏壁，满辄去之二首·其二
作者：沈瑜庆
朝代：清
体裁：七言绝句

行看蛮布绣弓衣，清课勿忘日一诗。最是闲官生计在，古来惟有宛陵知。
前题
作者：沈瑜庆
朝代：清
体裁：七言绝句

鱼龙热海果何堪，天醉人间梦自酣。愁绝当时庾开府，声声盲左咽江南。
同橘叟江亭看雪兼柬陶庵默园
作者：沈瑜庆
朝代：清
体裁：古风

西山寒色侵窗棂，觑眼浩浩重关扃。并载耸肩冲冻出，尖叉冷峭谁当听。旧题年月暗尘壁，劫后好事如晨星。昨者旌旆照原隰，珠襦玉匣藏神灵。彤帷雨泪洒阳燠，光景似塞衔悲人。痛定伛偻拨灰话，过市对酌倾空瓶。二客后至赴盛集，遥想宣劝杯无停。禁体号令严白战，主人拥被君当醒。当时入地报分寸，关心丰歉烦明廷。梦寐恍惚那忍说，瑞应屏绝还讲经。高寒天上试回望，玉戏切莫忘江亭。侔色揣称隔梅讯，故乡花事谈伶俜。
和康南海元日与门生谈国事
作者：沈瑜庆
朝代：清
体裁：七言律诗

祭诗兼办送穷文，元日新词付与君。同岁相看吾亦老，及门犹在子何云。小楼听雨波添绿，广坐吟梅洒半醺。忍死来还天有意，商量中说待河汾。
哀馀皇
作者：沈瑜庆
朝代：清
体裁：古风

城濮之兆报在泌，会稽已作姑苏地。或思或纵势则悬，后事之师宜可记。昔年东渡主伐谋，严部高垒穷措置。情见势绌不战屈，转以持重腾清议。铁船横海不敢忘，明耻教战陈六事。军储四百饷南北，并力无功感尽瘁。宋人告急譬鞭长，白面书生臣请试。欲矫因循病卤莽，易箦谏书今在笥。蓄艾遗言动九重，因以为功宜可嗣。谁知一举罢珠崖，东败造舟无噍类。行人之利致连樯，将作大匠成虚位。子弟山河尽国殇，帅也不才以师弃。即今淮楚尚冰炭，公卿有党终儿戏。水犀谁与张吾军，馀皇未还晨不寐。州来在吴犹在楚，寝苫勿忘告军吏。
堤上望霍邱寿州山
作者：沈瑜庆
朝代：清
体裁：七言绝句

云容叠巘起沧溟，两角山光照眼青。只有披襟人独立，四无边际一茅亭。
夏夜
作者：沈瑜庆
朝代：清
体裁：七言律诗

夏夜秋风猛刺肌，排灯若语各凄其。何堪耳冷心灰后，对此星微月坠时。下番看花上番了，一边得意一边痴。故人从我探消息，抛卷黄梁梦已疲。
大沽舟中闻友人谈都下近事
作者：沈瑜庆
朝代：清

事亦有至难，百为无一可。千钧系一发，狂澜欲转柁。濯濯少年锐，侧眼自颐朵。出门占同人，立谈侈负荷。江湖望南斗，中夜重起坐。之子亦可念，世路殊测叵。痴儿已见几，谓迟恐不果。我倦答痴儿，月固不胜火。灵苗与毒草，辨别几微间。可怜采药人，荷锄入名山。众中野狐禅，说法亦点顽。白日真飞升，何须论九还。群生无主宰，天实假神奸。我独念王子，仙骨非等閒。速化尔何心，辛苦方跻攀。既茹不可吐，哽喉难驻颜。
大沽舟中闻友人谈都下近事·其一
作者：沈瑜庆
朝代：清
体裁：古风

事亦有至难，百为无一可。千钧系一发，狂澜欲转柁。濯濯少年锐，侧眼自颐朵。出门占同人，立谈侈负荷。江湖望南斗，中夜重起坐。之子亦可念，世路殊测叵。痴儿已见几，谓迟恐不果。我倦答痴儿，月固不胜火。
大沽舟中闻友人谈都下近事·其二
作者：沈瑜庆
朝代：清
体裁：古风

灵苗与毒草，辨别几微间。可怜采药人，荷锄入名山。众中野狐禅，说法亦点顽。白日真飞升，何须论九还。群生无主宰，天实假神奸。我独念王子，仙骨非等閒。速化尔何心，辛苦方跻攀。既茹不可吐，哽喉难驻颜。
宛在堂落成，示刘惠亭刘步侯
作者：沈瑜庆
朝代：清
体裁：七言律诗

重见西湖水接天，还将余润溉多田。公孙旧德稽图志，鹾尹常平索社钱。未信风流无嗣响，何曾宾客减当年。雌雄杭颍吾何敢，秋菊寒泉荐水仙。
寄内
作者：沈瑜庆
朝代：清
体裁：古风

平生狎江海，洄溯长淮堤。老妻解和悦，诸儿亦角犀。舍我避炎暑，结邻杂羌氐。金焦留后约，娇女相携提。官书稍留滞，古人时与稽。秋高意弥健，宦情吾不迷。侍人能将意，更看玉照题。
展墓杂诗·八角楼
作者：沈瑜庆
朝代：清
体裁：七言绝句

老屋欹斜一径幽，广文教授足风流。人间星宿犹无状，腹痛经过八角楼。
挽孟森母联
作者：沈瑜庆
朝代：清
体裁：联

轼辙齐名，读传范滂知有母；褒融竞爽，投门张俭本无家。
挽张之洞联
作者：沈瑜庆
朝代：清
体裁：联

收京定策，口不言功，荐士孰分忧，坐觉梁公徒梦语；继往开来，学只救世，距邪疑好辩，更堪孟氏绝微言。
挽曾国荃联
作者：沈瑜庆
朝代：清
体裁：联

朝廷以贾寇相期，各有千秋，臆断休滋门户说；通家若孔李之好，独悭一识，心伤无复典型存。
晓起戒行，风雨骤至，留别冯庵
作者：沈瑜庆
朝代：清
体裁：七言律诗

人无别意天将妒，诗有余音辍又吟。官舍传钞吏腕脱，平阴勇爵子先鸣。由来已狎江潭险，此去空闻风雨声。蓐食卷单方侍发，世情一为叩先生。
杂言
作者：沈瑜庆
朝代：清
体裁：六言诗

问汝何为而肥，只缘作诗不苦。底须较量道力，便欲唐突初祖。读书不求甚解，作计安用官为。懒向先生问字，却输娇女填词。
淮北行
作者：沈瑜庆
朝代：清
体裁：古风

汉安县官擅煮海，牢盆计臣持国宪。关中豪姓皆素封，强干弱枝谋岂远。江淮自昔拥盐利，乱后公私叹重困。建瓴蜀船势莫御，齐豫捆输亦殊健。翳我追维陵替由，商面改票票改贩。长沙经济世无匹，救弊权宜暂相遁。湘乡戡乱务宽大，一时纲举从谦逊。正阳五河假苗李，反侧羁縻难具论。承平官吏病因陋，比量淮南更滋蔓。载盐即以船守轮，盐难周转船久顿。劳则思善逸则淫，盗卖夤缘毋乃溷。积重忍隐戒铤走，剜肉补疮亏巨万。典鬻俱尽且兔脱，始知水懦为民恨。当时亦有经营议，斤斧未终梗初愿。美意中隳悔莫追，颓波日靡谁当挽。变迟祸大古有训，民难图始谋方寸。改张安得尽人意，苟利君民敢辞怨。古者商与国有盟，庸次比耦终无懑。周卫肇牵重服贾，讵狃积习昧言巽。三占从二弗汝徇，千仓万箱正营建。通均合作仿彻田，本末相维若徵券。众擎易举始无亟，众志成城畴敢慁。观成为报老尚书，日影量砖料健饭。众商乐业官课最，明年我亦占肥遁。
潇湘歌者。十年前曾以度曲乞书。忍公席间重见，殆难为怀。书示紫泉刚侯
作者：沈瑜庆
朝代：清
体裁：七言律诗

千金一曲对挥毫，江上峰青雁影高。旧事已成广陵散，新声犹爱郁轮袍。帝京景物君须识，海国才名我欲逃。忍泪不胜人事感，箧中别缙字如毛。
由戒坛至潭柘得六绝句
作者：沈瑜庆
朝代：清
体裁：七言绝句

重楼复院费搜寻，小试山行本不深。一枕思量无限事，满山风雨作龙吟。
百花洲楼成赠伯严
作者：沈瑜庆
朝代：清
体裁：七言律诗

鱼鳞万灶俯蘋洲，突兀人间百尺楼。悬榻有心孰冠冕，撰碑无愧已山丘。欲东栾伯终吾帅，豪举平原岂壮游。赋罢青蝇退无闷，料量诗卷载清秋。
百花洲楼成赠伯严
作者：沈瑜庆
朝代：清

鱼鳞万灶俯蘋洲，突兀人间百尺楼。悬榻有心孰冠冕，撰碑无愧已山丘。欲东栾伯终吾师，豪举平原岂壮游。赋罢青蝇退无闷，料量诗卷载清秋。
答冯梦华太守次冯庵原韵
作者：沈瑜庆
朝代：清
体裁：七言律诗

天道宁教裨灶知，忧时未用苦吟诗。一官江海归何日，满目流亡念在兹。竹木劳人怜我拙，斗钟为德恐君疲。长堤障水无穷利，远迹涂山问导师。
纪朱总兵洪章事
作者：沈瑜庆
朝代：清
体裁：古风

每饭意不忘钜鹿，眼前魏尚翻为戮。少年不自惜功勋，垂老对人羡蒲谷。苍头特色黔中黔，太守益阳与薰沐。颍川骂坐雄万夫，酒失岂真弃心腹。一为楚将亦冠军，迁地为良敢雌伏。屯兵坚城势欲绌，连营百里气转蹙。忽惊地道隳垂成，四百儿郎糜血肉。即今丰碑龙脖子，空使诗人叹同谷。破敌收京谁第一，再接再厉疮痍复。冲锋让前受赏同，公等因人何碌碌。当时大树耻言功，今夕灞陵还止宿。文吏刀笔错铸铁，幕府文书罪罄竹。谁知东海又传箭，矍铄据鞍更蹋鞠。不侯枉自矜长臂，再植何堪拟群木。飘零草疏讼陈汤，鼙鼓闻声思李牧。白首忘年怅较迟，奋笔成诗助张目。行空甲马如有闻，我有长歌方当哭。
补录丙申二月夜自沪河坐小轮船达苏州醉醒作
作者：沈瑜庆
朝代：清
体裁：七言绝句

楼上清歌彻夜阑，四围花影泥人看。莺声如沸潮如酒，侵晓吴江雨作寒。
读渔洋山人精华录竟，偶系一绝
作者：沈瑜庆
朝代：清
体裁：七言绝句

正宗才力王贻上，无病呻吟郑善夫。愁苦易工原结习，欢愉爱好入时无。
过武陵源
作者：沈瑜庆
朝代：清
体裁：七言绝句

岁暮道涂走此身，匆匆未是避秦人。樵夫牧竖皆仙属，缰锁何人汝问津。
阅沪报知闽中大水。淮河亦正苦涨。有作
作者：沈瑜庆
朝代：清
体裁：七言律诗

新法邮书滞往还，牛毛细字读难删。外家结屋沿河浒，客梦悬思流水湾。支枕从知同浩浩，倚栏更兴听潺潺。记量堂下平阶日，光绪三年我出山。
雪后过滁州朱虎臣大令邀看丰乐亭醉翁亭并拓碑见赠
作者：沈瑜庆
朝代：清
体裁：古风

昔人四十便称翁，今我早衰将毋同。我来作客翁作主，惭无健笔追宗工。文章偶然作游戏，宾客可欺宁儿童。如何一代论风雅，门生乃尔相推崇。故人途遇朱公叔，邀我来看西南峰。丰碑屹立恣摹拓，老梅媚妩藏深丛。群山奔赴雪初霁，涧泉一夜添清潨。亭前置酒当日暮，山僧秉烛头如蓬。诗人循吏自有在，盛名饮啄皆为功。官长今无醉翁醉，岁事不见丰乐丰。时晴仆夫促更发，盐官行李殊匆匆。
题何润夫侍郎江亭玩月图二首·其一
作者：沈瑜庆
朝代：清
体裁：七言绝句

出门负手向江村，浅水芦花没旧痕。亦有高寒宫阙意，朝衣清露想贞元。
题何润夫侍郎江亭玩月图二首·其二
作者：沈瑜庆
朝代：清
体裁：七言绝句

三年别意写双清，千里楼台共此情。今夜与君凭槛望，万人如海隐王城。
题何润夫春风四瑞图画梅花牡丹石榴菊花二首·其一
作者：沈瑜庆
朝代：清
体裁：七言绝句

高才长恐不同时，独有春风酝酿之。四海千秋一坛坫，苏黄李杜合论诗。
题何润夫春风四瑞图画梅花牡丹石榴菊花二首·其二
作者：沈瑜庆
朝代：清
体裁：七言绝句

避面由来怪尹邢，一堂四美斗娉婷。先生早具调羹手，晚节商量唱合并。
辛巳元夕牧翁偕我闻居士载酒携灯过我荒斋牧翁席上诗成依韵奉和
作者：沈璜
朝代：清

乍停歌舞息喧阗，移泊桥西蓬户前。弱柳弄风残雪地，老梅破萼早春天。酒边花倚灯争艳，帘外云开月正圆。夜半诗成多藻思，幽庭芳草倍鲜妍。
云岫庵
作者：沈甡
朝代：清
体裁：五言律诗

兀坐晚风石，斜曛窥竹扉。鹿衔芳草去，鸟破碧云飞。树古喧天籁，衣轻澹翠微。此中有幽意，信宿莫言归。
题黄鹤楼
作者：沈用增
朝代：清
体裁：联

仙人又有楼居，不知十二年跨鹤行踪，来栖何地；翰林虽将笔搁，仍冀三千界钓鳌巨手，到此题诗。
从彭蠡转九江泊小孤山下
作者：沈用济
朝代：清

不信滔滔者，洪荒直至今。高帆转湖口，片石奠江心。鹰匝亭台迥，龙蟠窟宅深。《迎神歌》一曲，弦响下青禽。
大同道中
作者：沈用济
朝代：清

千岭朝阴岳，三城控大同。云形随列嶂，山响应雕弓。马踏黄河雪，鹰呼白草风。飞狐那用塞，天险古来通。
天下大师墓
作者：沈用济
朝代：清

曾闻遁迹入禅关，身似浮云到处闲。解道龙蛇潜草野，何年弓剑榜桥山。缁衣那有中官识，御马谁迎老佛还？一自樱桃无荐地，肯留封树在人间。
太行山
作者：沈用济
朝代：清

山作潼关险，艰哉势独雄。千盘拔河内，一折走辽东。大壑云雷伏，阴崖日月通。巍巍天下脊，元气结鸿濛。
思陵
作者：沈用济
朝代：清

锦屏山色隔城来，渴葬千秋事可哀。一剑割将公主爱，九门报道寺人开。凄凉血诏留衣衽，寂寞桐棺付草莱。太息乌号几人抱，红墙日落首重回。
昭平道中
作者：沈用济
朝代：清

滩势奔腾下，舟行次第高。瀑流争一石，人力尽千篙。壁峭奔雷雨，林深聚羽毛。江乡归未得，梦寐亦风涛。
望西岳
作者：沈用济
朝代：清

五千仞削势崔巍，西镇坤维玉作台。海日夜从金掌出，莲花春向石盆开。宫临白帝三峰立，城绕黄河九折来。欲跨茅龙问酒母，芝田堪种乏仙才。
棹歌
作者：沈用济
朝代：清

风江潮动月茫茫，懊蔼声中夜未央。南北东西尽莲叶，不知鱼戏在何方。
海幢寺观大水西下
作者：沈用济
朝代：清

郁水西来万壑奔，倒翻塔影荡云根。中间一束高腰峡，直放惊涛出海门。
湘江道中
作者：沈用济
朝代：清

越客归舟向洞庭，心随一雁入空冥。烟开沅水双流合，帆转衡山九面青。魂返江枫哀楚些，曲终瑶瑟怨湘灵。振衣已出尘埃外，渔父何因笑独醒。
潼关二首
作者：沈用济
朝代：清

重关踞天险，三辅重神京。绣岭遥尊岳，黄河曲抱城。一夫今保障，群盗昔纵横。星陨何年事，徒伤父老情。窥关如在井，立马一峰高。竟失山河险，徒夸汗血劳。沙虫迷白日，陵谷徙洪涛。翻使黄巾笑，横行遇汝曹。
潼关二首·其一
作者：沈用济
朝代：清

重关踞天险，三辅重神京。绣岭遥尊岳，黄河曲抱城。一夫今保障，群盗昔纵横。星陨何年事，徒伤父老情。
潼关二首·其二
作者：沈用济
朝代：清

窥关如在井，立马一峰高。竟失山河险，徒夸汗血劳。沙虫迷白日，陵谷徙洪涛。翻使黄巾笑，横行遇汝曹。
燕山
作者：沈用济
朝代：清

我行经燕山，凭吊古战场。当时锐头儿，誓死事戎行。功业未得成，金镞遗山冈。皂雕如车轮，飞来立人旁。黄云蔽四野，风沙浩茫茫。驱马行出关，悲歌慨以慷。身著短后衣，剑佩百炼钢。扼吭度飞狐，仰面看天狼。生当为冠军，死当为国殇。
由丽江抵北流
作者：沈用济
朝代：清

频年鞍马历荒陬，唐代羁縻是此州。瑶洞千蟠攀岭怯，鬼门一线入天愁。朝昏吹角呼林鹿，妇女张弓射野牛。却望伏波铜柱在，飞鸢跕跕海西头。
登八达岭
作者：沈用济
朝代：清
体裁：诗

策马出居庸，盘回上碧峰。坐窥京邑尽，行绕塞垣重。夕照沉千帐，寒声折万松。回瞻陵寝地，云气总成龙。
登建陵
作者：沈用济
朝代：清

鼓棹辞西粤，开帆趁北风。水声飞弩下，山势斗鸡雄。雨歇秦关外，秋深蜀道中。稻粱谋故拙，吾愧信天翁。
登泰山绝顶
作者：沈用济
朝代：清

丹梯飞磴接天门，杖底风雷万壑奔。四岳共推青帝长，一峰还占丈人尊。汉家云气封中出，秦代松阴石上存。俯仰不知天下小，蓬莱宫阙射朝暾。
笥沟早发
作者：沈用济
朝代：清

北风猎猎水茫茫，多谢吴门鼓枻娘。铁鹿长樯四千里，送人夫婿早还乡。
花田
作者：沈用济
朝代：清

埋玉传南汉，花田今尚存。雪中香不散，烟外月无痕。芳草寻诗路，青旗卖酒村。漫将蝴蝶数，一一美人魂。
行经将军猛虎诸滩
作者：沈用济
朝代：清

高高滩十丈，直下响成雷。舟掷波心去，人穿石窟来。虹蜺双瀑挂，菡萏小峰开。浊酒酬三老，倾危仗汝才。
题谢皆人诗后
作者：沈用济
朝代：清

红桂飘香月露清，玉完天上奏瑶笙。白头弟子秋风里，来听霓裳第一声。
黄河大风行
作者：沈用济
朝代：清

黄河之水自天落，我舟来向黄河泊。遥看云气如飞龙，知有东南大风作。大风一起天茫茫，排山倒海不可当。浪花卷起高十丈，虚拟沉牛截狂象。危墙大艑撼不停，霎时飘散同汉星。高岸倒震鼍鼓裂，怒涛乱卷蛟涎腥。暝来打篷声腷膊，半为雨点半冰雹。夕阳欲下风更狂，吹落孤帆天一角。一舟重有万钧力，？入泥沙脱不得。一舟触石摧鹊尾，窥见青天在舱底。水面一舟飞鸟轻，无枝可栖心目惊。其馀溜急难鼓柁，客船十个碎两个。同泊尚馀四五船，船船相触绳相联。长年当风立至晓，我辈安得高枕眠。近见青齐成水府，况闻中州少安堵。皇天降灾良有因，汝曹定触河神怒，不尔风涛何太苦！男儿勿恃胆气粗，要知蹈险非良图。新河安稳路径直，汝何不趋趋畏途。岂惟黄河为畏途，波澜平地无时无。
黄河大风行
作者：沈用济
朝代：清
体裁：古风

黄河之水自天落，我舟来向黄河泊。遥看云气如飞龙，知有东南大风作。大风一起天茫茫，排山倒海不可当。浪花卷起高十丈，虚拟沉牛截狂象。危墙大艑撼不停，霎时飘散同汉星。高岸倒震鼍鼓裂，怒涛乱卷蛟涎腥。暝来打篷声腷膊，半为雨点半冰雹。夕阳欲下风更狂，吹落孤帆天一角。一舟重有万钧力，�入泥沙脱不得。一舟触石摧鹊尾，窥见青天在舱底。水面一舟飞鸟轻，无枝可栖心目惊。其馀溜急难鼓柁，客船十个碎两个。同泊尚馀四五船，船船相触绳相联。长年当风立至晓，我辈安得高枕眠。近见青齐成水府，况闻中州少安堵。皇天降灾良有因，汝曹定触河神怒，不尔风涛何太苦！男儿勿恃胆气粗，要知蹈险非良图。新河安稳路径直，汝何不趋趋畏途。岂惟黄河为畏途，波澜平地无时无。
挽左宗棠联
作者：沈申祐
朝代：清
体裁：联

为骆文忠入幕之宾，帷幄参谋，海内有无双国士；偕曾太傅提戈而起，旂常懋绩，湘中前后两传人。
九日
作者：沈畯
朝代：清

有酒赏重阳，无烦白衣至。恐惊邻舍翁，谓是催租吏。
荒亭
作者：沈畯
朝代：清

荒亭古墓南，远见车尘灭。墓前双石人，送尽人离别。
偶成
作者：沈畹香
朝代：清

勘破机关世局中，春花秋月太匆匆。尘缘一梦何由觉，梦觉尘缘色相空。
三部乐·题红藕庄词，用锡鬯韵，时予将之皖
作者：沈皞日
朝代：清
体裁：词

吟管风流，问芳草连天，六朝谁又。笛村棋墅，犹剩千条丝柳。是多少、绿意红情，向疏花冷叶，团扇书就。重帘残烛，留付翠鬟歌袖。城头乱山可数，奈西园欲别，东阳曾瘦。乍惊荷钱几点，青梅如豆。算从兹、短亭分手。便输尔、莺边载酒。眉子小砚，更墨洒、江南烟岫。
东风第一枝·咏萧山白杨梅
作者：沈皞日
朝代：清

荔熟衣青，桑深葚紫，枝头颗颗将坠。露盘未碍珠圆，凉柯乍疑星缀。湘湖珍果，谁攀摘、寄来情意。向冰厨、轻糁吴盐，初试玉环纤指。浑不渍、羽衣缟袂。浑不染、縠纹素蕊。牙龈那似梅酸，石窗渐消暑气。玻璃小盏，正一色，琼浆同醉。看吟屐、重问西泠，犹记隔江风味。
催雪·珍珠兰
作者：沈皞日
朝代：清

月晕帘旌，烟霏帐额，别采楚江风韵。剩沉水浓熏，朦胧不定。多少碧纱金屋。只爱傍、幽窗留芳讯。枝枝叶叶，玉缸含露，蜂来难认。花影。人乍醒。记珠海梦归，一灯初暝。便密缀匀搓，剪分妆镜。数遍兰丛未议，但细贴、钗茸双蝉鬓。更晚院、摘贮冰瓯，香渍待倾新茗。
八宝妆·孔雀
作者：沈皞日
朝代：清

珠海珍禽，笼来庭院，两两疏棂相隔。架拂珊瑚凝伫久，每道春寒无力。梳翎刷羽翠尾，忽自高擎，雕檐花影迷金碧。说与天孙鸳锦，输他颜色。几番欲舞又停，何曾欹侧，转教人倍怜惜。看瑶台、霓裳初出，问谁映、月华帘额。胜云母、屏山六尺。风吹点点朝霞湿。漫记取檀乐，夜窗飞上词人笔。
八归·送锡鬯，次史梅溪韵
作者：沈皞日
朝代：清

芙蓉幕里，蔷薇亭下，来往每爱幽独。无端启事铜龙晓，梦想鸳鸯烟雨，棹歌谁绩。破帽轻衫仍自好，已閒却、溪山书屋。上巳过、我亦沉吟，日暮倚修竹。从此堤沿露柳，宫斜烟草，转转离人愁目。半池鱼浪，一枝斑管，写尽沉香红绿。念人生得意，几见斜阳挂乔木。但须记、暮云秋水，开了柴扉，伴邻翁濯足。
凄凉犯·子韶归自江上，词以慰之
作者：沈皞日
朝代：清

飞花两桨，催人去、计程千里将半。犀浦雪涛，片帆何处，汀迷沙暗。閒鸥梦断。认杨柳、谁寻深岸。正无边、撩风丝雨，应把春衫换。孤客真愁绝，望极空江，别离曾惯。暮云似漆，坐篷窗、一灯零乱。如此凄凉，甚官閤、猿啼鹤怨。问归舟、游情几许莫更倦。
凤栖梧·再寄家兄
作者：沈皞日
朝代：清

竹冷苔凄閒小院。尘满银瓶，月满双团扇。江上峰青人不见。鲛房珠串今应剪。六六阑干都拍遍。燕去钗梁，凤去菱花面。蓬水蓬山清又浅。回生仙草风吹断。
十二时·观猎寄高侍讲
作者：沈皞日
朝代：清

出重关、云低草暗，吹遍软尘千里。看队队、风生画戟，金缫环飞豹尾。孔雀新翎，银貂小袖，鹰臂团龙紫。日已夕、炙脆烹鲜，凤罽猩罗，玉几炉烟谁侍。恨飘零、弹莺蹋柳，瘦马茸衫燕市。射石心寒，请缨路杳，閒杀英雄气。算明年只好，河阳摊书花底。
十二时·观猎寄高侍讲
作者：沈皞日
朝代：清

出重关、云低草暗，吹遍软尘千里。看队队、风生画戟，金缫环飞豹尾。孔雀新翎，银貂小袖，鹰臂团龙紫。日已夕、炙脆烹鲜，凤罽猩罗，玉几炉烟谁侍。有故人、高三十五，珥笔行宫丹陛。短箭轻弓，题香醉露，日近天颜喜。赋长扬上林，银光细写多矣。恨飘零、弹莺蹋柳，瘦马茸衫燕市。射石心寒，请缨路杳，閒杀英雄气。算明年只好，河阳摊书花底。
南浦 其一 春水，用玉田韵，同蘅圃赋
作者：沈皞日
朝代：清

新雨涨汀沙，倚兰桡、正值江亭初晓。堤坠乱桃红，红桥下、斜映花阴如扫。波纹沁碧，一双燕子凌波小。乍罥晴丝，还又转，却误衔来萍草。漫从南浦催归，是閒情、客里春游未了。双桨载笙歌，鸳鸯起、何处画船吹到。曲终渺渺。前溪渐觉莺声悄。寒食今番过也，报道湔裙人少。
南浦 其二 秋水，叠前韵，同分虎赋
作者：沈皞日
朝代：清

隔岸采芙蓉，款柴门、露湿横塘清晓。如镜洗遥空，前汀远、雪影芦花谁扫。荒沟曲港，断桥红叶流来小。催暝渔歌，云外起，一片愁人衰草。数峰侧映苍茫，看閒鸥、对对江边去了。冷落旧苔痕，临风处、记得采莲曾到。而今渺渺。有谁独倚红楼悄。道是潇湘未远，天际归帆还少。
南浦·寄友用王中仙韵
作者：沈皞日
朝代：清

画舸住鸳鸯，记两湖，揉蓝春色如染。烟雨满深村，一湾柳、吟笺旧曾题遍。别来香径，草芽帘外东风浅。石梁碧水，三百里，常对閒云片片。人生几见斜阳，想叶暗啼莺，巢分乳燕。楼阁正新成，峰南北、烟际翠含双点。高怀此处，放杯宁为梨花怨。梦中应识相思路，不信西泠犹远。
南浦·春水，用玉田韵，同蘅圃赋
作者：沈皞日
朝代：清

新雨涨汀沙，倚兰桡、正值江亭初晓。堤坠乱桃红，红桥下、斜映花阴如扫。波纹沁碧，一双燕子凌波小。乍罥晴丝，还又转，却误衔来萍草。漫从南浦催归，是閒情、客里春游未了。双桨载笙歌，鸳鸯起、何处画船吹到。曲终渺渺。前溪渐觉莺声悄。寒食今番过也，报道湔裙人少。隔岸采芙蓉，款柴门、露湿横塘清晓。如镜洗遥空，前汀远、雪影芦花谁扫。荒沟曲港，断桥红叶流来小。催暝渔歌，云外起，一片愁人衰草。数峰侧映苍茫，看閒鸥、对对江边去了。冷落旧苔痕，临风处、记得采莲曾到。而今渺渺。有谁独倚红楼悄。道是潇湘未远，天际归帆还少。
南浦·题刘绎庵浮园
作者：沈皞日
朝代：清

天上坐来时，好开窗、面面吹花飘絮。沧海有灵槎，曾清浅、何似此间堪住。东风荡漾，爱他眼底江南树。金谷任教，台榭曲，那得玲珑如许。携琴携鹤携尊，泛清波、常伴残霞野鹜。石板小桥西，轻帆下、人在柳阴春暮。桃源几度。仙郎莫便寻仙去。记取芙蕖开后，留我闹红深处。
夏初临·别高使君子奋
作者：沈皞日
朝代：清

竹坞题觞，药阑吹曲，七年一别天津。饧白芹香，相逢又值清明。瞻园醉我花阴。渡秦淮、云碧山青。红楼酥雨，莺啼小窗，孤客曾经。南唐旧事，折柳催花，歌残人远，双鬓星星。征衣料峭，重门咫尺三旌。未听银筝。惯离愁、月冷江城。短长亭。春波半篙，皖口扬舲。
夏初临·怀覃九侄
作者：沈皞日
朝代：清

蟋蟀窗前，枇杷栏下，碧窗倩画蟾纱。月杵秋砧，西溪一舸移家。桂堂灯影霜华。舞阑跚，竹叶频赊。双桥浓树，烟迷古藤，谁数昏鸦。东阳瘦日，南道愁时，青松红杏，词句怜他。海棠未醒，白门又落杨花。鱼尾残霞。甚春閒、燕子风斜。听鸣笳。山程水程，离思无涯。
夏初临怀覃九侄
作者：沈皞日
朝代：清
体裁：词

蟋蟀窗前，枇杷栏下，碧窗倩画蟾纱。月杵秋砧，西溪一舸移家。桂堂灯影霜华。舞阑跚，竹叶频赊。双桥浓树，烟迷古藤，谁数昏鸦。
东阳瘦日，南道愁时，青松红杏，词句怜他。海棠未醒，白门又落杨花。鱼尾残霞。甚春闲、燕子风斜。听鸣笳。山程水程，离思无涯。
大圣乐·寄郭匡山
作者：沈皞日
朝代：清

东冶亭荒，石头城老，夕阳明灭。渐跨虹、非雨非晴，乍有乍无，梦里寻君时节。门外落花莺啼乱，是官柳、烟迷千万叠。重重叶，想碧水鸿天，诗成清绝。林宗漫愁白发。听长笛、山楼声欲裂。甚笙歌消歇。空江如许，涛飞晴雪。记得旧京屯田日。正公子、繁华人共说。长干月，剩悲笳、女墙吹彻。
天香·龙涎香
作者：沈皞日
朝代：清

雀尾无腥，紫茸馀沥，蛛丝画屏初暝。四角微温，八蚕小炷，纤甲轻分鸾饼。云槎寄去，还识得、蛟宫风韵。复帐徐开，缕缕菱花，半边旋晕。月明露庭酒醒。剩熏炉、年时荀令。旧事秋奁零落，不堪重省。纵返芳魂一梦，奈十二、琼楼路犹迥。空袅馀烟，蓬山云影。
尉迟杯·题蕃锦集，和钱葆芬舍人韵
作者：沈皞日
朝代：清

短长句。试与歌、垂柳旗亭去。爱他蕃锦裁成，巧夺鸳梭仙杼。云蒸霞举。是镂冰、丝丝映千缕。甚閒情、南浦西楼，月影苔痕携取。一似赋别吟愁，剩多少、蜀江笺纸题处。几向尊前，搴蓉采菊，并入烟绡霜纻。胜剪綵、飞花无数。况醉倚、新声才人谱。想挥毫、点染春风，药栏几度时序。
尾犯·笋
作者：沈皞日
朝代：清

小桃开后。想柘西香径。碧筠依旧。郊园醉日分携到，拨芹泥栽就。霜根雨过，认几处、苔痕逗。板桥边、莫使编篱，避人屐齿閒昼。长记燕来时候。洗兰泉，笼翠袖。向山厨供客，擘玉堆盘，加餐还又。煮亦宜经，蒸尤须谱，春三秋九。问僧舍、石虎窗前，紫花曾梦清瘦。
庆清朝·赠别黄俞邰，用张玉田韵
作者：沈皞日
朝代：清

柳暗莺帘，雨飞花幔，鹤头催渡桑乾。墨庄万卷，杖藜何处寻欢。早见荼蘼压架，画栏已不是春寒。莫岑寂，看蜀江笺纸，绵竹题残。忽漫相逢是别，软红尘京洛，古调谁弹。灯船节近，箫鼓烟月吹还。隔浦酒人都散，閒云一抹旧钟山。更须记，曲桥流水，门掩松间。
忆旧游·饮向山草堂，赠周雨邭
作者：沈皞日
朝代：清

向瓦官寺后，半亩松阴，几曲横塘。花露冈前路，有疏烟淡柳，碧锁茅堂。海榴蜀葵交映，甃石抱回廊。好割韭羹鱼，帘钩小卷，散发飞觞。开窗。临渌水，正梅子黄时，微雨苔荒。鹤背天风冷，看药炉丹气，衣袖生香。同是上清沦谪，一醉记归航。问何处笙吹，空台昨夜栖凤凰。
惜秋华·牵牛花
作者：沈皞日
朝代：清

茅屋松窗，正西溪溪曲，短篱低亚。秋草试花，枝枝锦葵墙下。荒园渐少芳菲，映碧藓、牵藤斜挂。如画。向穿针小楼，星星缀乍。相对更潇洒。看疏疏密密，并凌霄添架。清浅银河，记得旧时罗帕。翠云谁倚阑干，惜空庭、仙风吹罢。凉夜。待梧飘、鹊桥应驾。
惜红衣·题瞻园
作者：沈皞日
朝代：清

如此亭台，云根水曲，最宜清夜。淡月疏烟，风帘入图画。骚人词客，应两两、海棠花下。幽雅。红萼翠尊，尽今番潇洒。小桥欹榭。高木差参，碧桃又低亚。玉兰几树，琼香动平野。梦想十洲三岛，好与此间描写。倚碧阑星影，记向蕊珠归也。
扫花游
作者：沈皞日
朝代：清
体裁：词

乍寒乍暖，早雨雨风风，禁烟时候。偶携晚步，见参天古木，绕池新柳。鱼浪吹香，已是江梅谢后。又谁信、西院一枝，墙角依旧。扫地花风透。更点缀轩窗，玉兰如绣。灯前朵朵。正横斜未免，十分消瘦。梦入罗浮，疏影怜他翠袖。有春酒。记明朝、共娱清昼。
摸鱼儿·莼
作者：沈皞日
朝代：清

向南塘、风吹鱼浪，曲尘不染深碧。西泠短艇红桥曲。隔浦斜阳渔笛。潭影织。见罗袖、轻笼素腕全无力。倚舷欲摘。似半折瑶簪，淡黄嫩紫，入手腻无迹。疏蘋外，记得去年游剧。汀烟满目狼藉。曾教越女分千缕，归路月华初白。灯照席。费几许、春纤调送香羹出。而今慢忆。叹枫冷江乡，秋风起后，未返倦游客。
摸鱼子
作者：沈皞日
朝代：清

听新蝉、吟风吸露，愁人惊过槐序。夏云海近蓬壶出，早见奇峰堪数。谁待渡。笑捉鼻、东山草暗围棋墅。西溪旧住。看翠盖凌波。浓阴绿港，风动藕花语。眠毫褥，湘簟凉生几许。残英蝴蝶来去。冰盘注水浮瓜好，乌帽红尘良苦。邀笛步。犹记得、樽前锦字红牙度。归来有路。计碧树斜阳，茅檐散发，一醉豆棚雨。记泷江、吟簪卧阁，何曾莺燕游冶。瘴生黎璧滩声重，每见泪来盈把。为五马。问十九年前、谁是相怜者。霜朝月夜。有锦鲤双双，寄将愁字，清怨旧罗帕。人生苦，青鬓顿成衰谢。渐愁未了婚嫁。榕阴蕉冷春寒候，一段离情难写。烽火下。宁不念、扁舟梦里归来也。枌榆里社。是几许风流，一番憔悴，馀恨在图画。
摸鱼子 其一 舟中读雪客梨庄词漫题
作者：沈皞日
朝代：清

向蒲帆、吟残一卷，夕阳肯放西去。乌衣当日风流甚，翡翠笔床矜许。歌白纻。有秋水、閒情更唱梨庄暮。输他缕缕。是嚼蕊吹香，梅边酒醒，人在绣帘语。碧桃下，门掩烟波别墅。小楼常对红雨。分曹隔坐屏山底，非雪非花新句。渔笛谱。试付与、尊前髣髴蘋洲住。青山无数。认纸上霞飞，江间墨渍，两两伴愁处。
摸鱼子 其一 赋莼
作者：沈皞日
朝代：清

问湘湖、曲桥涵碧，縠纹落日波碎。红兰渡口人来去，记得隔江风味。小艇系。看几缕、青丝脂泽萦柔指。溪云十里。把荇带牵开，蘋花吹动，双鹭又惊起。调羹好，入馔银匙正美。鲈鱼也许烹桂。归程莫怨蹉跎甚，伊自不成归计。秋老矣。又醉菊、吟商閒却鸳鸯水。西风似醉。念涤釜炊松，婆娑儿女，灯火纸窗闭。
摸鱼子 其一 送人还云间
作者：沈皞日
朝代：清

着征衫、初蘋蕙转，短长亭外岐路。人归并带春归也，最是难销离绪。相送处。祇剩得、桥边杨柳迎烟舞。千丝万缕。纵折尽柔条，吹残冶叶，回首黯无语。江南好，一路杏花酥雨。酒帘钓艇遥浦。蒌芽荻笋鲈鱼美，风味故园如许。三泖住。还肯念、天街走马高阳侣。红兰白纻。但月冷帘旌，背灯枕手，曾有梦随去。
摸鱼子 其三 索徐翰友九节紫箫
作者：沈皞日
朝代：清

是琅玕、参差十管，斸云嶰谷裁取。玲珑紫玉悬珠幕，囊锦谁能轻与。曾见许。记小阁、春灯协律调中吕。帘衣月午。有瑟瑟天风，层台百尺，吹引凤凰去。折杨柳，一曲移宫换羽。声声细入丝缕。九灵昨夜瑶窗听，销却人间凄楚。留此住。得几度、摩挲翠袖笼寒处。商量往路。向明月桥边，琼花开后，重谱竹西句。
摸鱼子 其二 寄义山画册
作者：沈皞日
朝代：清

记西皋、丝莺絮柳，琴樽灯火萧寺。兰亭雪夜风流甚，谢傅门庭罗绮。今徙倚。看柿叶、翻时愁赋安仁诔。搴蓉揽芷。念吹笛梅边，暗香疏影，频寄一双鲤。红牙拍、零落当年七子。相逢尔我燕市。曲尘飞上青青鬓，秋色祇添憔悴。初度矣。怅黄菊、朱萸难买东篱醉。笔床砚几。向三泖潮回，九峰翠滴，图画说烟水。
摸鱼子 其二 立夏日有感
作者：沈皞日
朝代：清

乍清和、山城飘泊，客中惊换时序。故园茅屋茶烟起，梅子樱桃堪数。曾几度。又脱我、春衫冷却围棋墅。无端此住。问苦菜王瓜，风筵露径，谁共一灯语。斜阳外，皖口潮声如许。正当双桨飞去。閒鸥两两波心坐，梦里笑人辛苦。邀笛步。好买个、轻舟东下京江渡。柘西归路。有蚕浴桑云，蚁浮松酿，卧听刺桐雨。
摸鱼子 其二 题王咸中石阳山房
作者：沈皞日
朝代：清

问山房、古梅修竹，烟开翠滴三径。结茅不遣尘飞到，百里湖光如镜。门外静。有春草、春波春树遥相映。幽人寄兴。看桥亘长虹，塘回走马，远寺一声磬。乌衣客，卜筑携家揽胜。松花窈窕风磴，石潭菜圃清厨足，猿鹤时亲芳讯。田二顷。正麦浪、桑云商略阴晴信。绿蓑钓艇。更小阁归来，题香醉墨，喜与钝翁近。
摸鱼子·九日武园招同左羽、岷培、义山登慈仁寺毗卢阁，归饮舟石寓
作者：沈皞日
朝代：清

上层楼、西风瑟瑟，翠蓬吹遍云气。玲珑窗户罘罳静，烟树满城如荠。宫阙里。看碧瓦、觚棱落日秋光洗。遥山暮紫。又低亚妆台，平分佛塔，一点塞鸿起。题糕句，公等挥毫色喜。酒人且免憔悴。海棠零乱虬松仆，风景年时谁似。裘已敝。念短荻、疏蘋淼淼江南水。萸房菊蕊。向孤馆红灯，霜螯细擘，人拟故园醉。
摸鱼子·其一
作者：沈皞日
朝代：清

听新蝉、吟风吸露，愁人惊过槐序。夏云海近蓬壶出，早见奇峰堪数。谁待渡。笑捉鼻、东山草暗围棋墅。西溪旧住。看翠盖凌波。浓阴绿港，风动藕花语。眠毫褥，湘簟凉生几许。残英蝴蝶来去。冰盘注水浮瓜好，乌帽红尘良苦。邀笛步。犹记得、樽前锦字红牙度。归来有路。计碧树斜阳，茅檐散发，一醉豆棚雨。
摸鱼子·其二
作者：沈皞日
朝代：清

记泷江、吟簪卧阁，何曾莺燕游冶。瘴生黎璧滩声重，每见泪来盈把。为五马。问十九年前、谁是相怜者。霜朝月夜。有锦鲤双双，寄将愁字，清怨旧罗帕。人生苦，青鬓顿成衰谢。渐愁未了婚嫁。榕阴蕉冷春寒候，一段离情难写。烽火下。宁不念、扁舟梦里归来也。枌榆里社。是几许风流，一番憔悴，馀恨在图画。
摸鱼子·同山表兄招同右吉、子葆、锡鬯集倦圃，命赋槜李，用锡鬯韵
作者：沈皞日
朝代：清

向金陀、浓阴曲院，垂垂犹带清露。主人投客含消味，早是玉壶无暑。精舍古。自梦杳、藤墙几度能逢汝。白沙翠渚。记步屧春风，秾花缟夜，吹落半庭雨。酒方半，洗盏重教就树。小冠欹侧容与。翾飞楚雀衔残后，那得筠笼携取。嚼少许。把纤核、怀归便拟分栽去。停杯此住。想昨日湖南，低枝小摘，齿软越溪女。
摸鱼子·舟中读雪客梨庄词漫题
作者：沈皞日
朝代：清

向蒲帆、吟残一卷，夕阳肯放西去。乌衣当日风流甚，翡翠笔床矜许。歌白纻。有秋水、閒情更唱梨庄暮。输他缕缕。是嚼蕊吹香，梅边酒醒，人在绣帘语。碧桃下，门掩烟波别墅。小楼常对红雨。分曹隔坐屏山底，非雪非花新句。渔笛谱。试付与、尊前髣髴蘋洲住。青山无数。认纸上霞飞，江间墨渍，两两伴愁处。乍清和、山城飘泊，客中惊换时序。故园茅屋茶烟起，梅子樱桃堪数。曾几度。又脱我、春衫冷却围棋墅。无端此住。问苦菜王瓜，风筵露径，谁共一灯语。斜阳外，皖口潮声如许。正当双桨飞去。閒鸥两两波心坐，梦里笑人辛苦。邀笛步。好买个、轻舟东下京江渡。柘西归路。有蚕浴桑云，蚁浮松酿，卧听刺桐雨。
摸鱼子·赋莼
作者：沈皞日
朝代：清

问湘湖、曲桥涵碧，縠纹落日波碎。红兰渡口人来去，记得隔江风味。小艇系。看几缕、青丝脂泽萦柔指。溪云十里。把荇带牵开，蘋花吹动，双鹭又惊起。调羹好，入馔银匙正美。鲈鱼也许烹桂。归程莫怨蹉跎甚，伊自不成归计。秋老矣。又醉菊、吟商閒却鸳鸯水。西风似醉。念涤釜炊松，婆娑儿女，灯火纸窗闭。记西皋、丝莺絮柳，琴樽灯火萧寺。兰亭雪夜风流甚，谢傅门庭罗绮。今徙倚。看柿叶、翻时愁赋安仁诔。搴蓉揽芷。念吹笛梅边，暗香疏影，频寄一双鲤。红牙拍、零落当年七子。相逢尔我燕市。曲尘飞上青青鬓，秋色祇添憔悴。初度矣。怅黄菊、朱萸难买东篱醉。笔床砚几。向三泖潮回，九峰翠滴，图画说烟水。
摸鱼子·送人还云间
作者：沈皞日
朝代：清

着征衫、初蘋蕙转，短长亭外岐路。人归并带春归也，最是难销离绪。相送处。祇剩得、桥边杨柳迎烟舞。千丝万缕。纵折尽柔条，吹残冶叶，回首黯无语。江南好，一路杏花酥雨。酒帘钓艇遥浦。蒌芽荻笋鲈鱼美，风味故园如许。三泖住。还肯念、天街走马高阳侣。红兰白纻。但月冷帘旌，背灯枕手，曾有梦随去。问山房、古梅修竹，烟开翠滴三径。结茅不遣尘飞到，百里湖光如镜。门外静。有春草、春波春树遥相映。幽人寄兴。看桥亘长虹，塘回走马，远寺一声磬。乌衣客，卜筑携家揽胜。松花窈窕风磴，石潭菜圃清厨足，猿鹤时亲芳讯。田二顷。正麦浪、桑云商略阴晴信。绿蓑钓艇。更小阁归来，题香醉墨，喜与钝翁近。是琅玕、参差十管，斸云嶰谷裁取。玲珑紫玉悬珠幕，囊锦谁能轻与。曾见许。记小阁、春灯协律调中吕。帘衣月午。有瑟瑟天风，层台百尺，吹引凤凰去。折杨柳，一曲移宫换羽。声声细入丝缕。九灵昨夜瑶窗听，销却人间凄楚。留此住。得几度、摩挲翠袖笼寒处。商量往路。向明月桥边，琼花开后，重谱竹西句。
摸鱼子·锡鬯将行，寄同山夫子
作者：沈皞日
朝代：清

少年时、胸中何等，愿同天子相见。玉墀珠箔明光里，真有布衣行遍。经别殿。最好是、红灯视草人归院。紫泥共羡。但旧巷清和，苔钱榆荚，冷却画梁燕。钓矶在，莫更江花留恋。迢迢醉里犹远。草堂收拾征衫去，双饮湖山离宴。杉青畔。又还向、城南倦圃商春晚。渌波深浅。趁细草新蒲，仙舟并发，京口晓风便。
望江南
作者：沈皞日
朝代：清

江南好，家住在横塘。曾系画船曾系马，也栽黄竹也栽桑。十二曲回廊。江南好，城上正啼乌。少妇每题罗唝曲，游人偏爱莫愁湖。襞锦寄书无。江南好，门外板桥斜。有水东西皆种柳，无山高下不飞花。春思落谁家。江南好，梦里说秦淮。歌扇底翻灯影出，酒船头载月明来。扶醉踏青回。江南好，且莫挂归帆。白发内官沽腊酿，冷花老树点春衫。灵谷去盘桓。
望江南·其一
作者：沈皞日
朝代：清

江南好，家住在横塘。曾系画船曾系马，也栽黄竹也栽桑。十二曲回廊。
望江南·其三
作者：沈皞日
朝代：清

江南好，门外板桥斜。有水东西皆种柳，无山高下不飞花。春思落谁家。
望江南·其二
作者：沈皞日
朝代：清

江南好，城上正啼乌。少妇每题罗唝曲，游人偏爱莫愁湖。襞锦寄书无。
望江南·其五
作者：沈皞日
朝代：清

江南好，且莫挂归帆。白发内官沽腊酿，冷花老树点春衫。灵谷去盘桓。
望江南·其四
作者：沈皞日
朝代：清

江南好，梦里说秦淮。歌扇底翻灯影出，酒船头载月明来。扶醉踏青回。
望远行·郊外见梅
作者：沈皞日
朝代：清

冶城一带，见江上、无数遥峰环翠。柳绵初暖，杏蕊微含，正值烟林新霁。茅屋三间，低亚藤萝墙外，偏是垂垂独倚。惹行人多少，为伊回骑。凝睇。绿窗暗香动处，问昨夜、伴谁憔悴。词客镜前，玉人梦里，留此吟笺无计。不向故园拳石，横斜清晓，却傍江南天气。欲閒寻桃叶，春风如醉。
桂枝香·再赋蟹
作者：沈皞日
朝代：清

菱塘风老。正乱苇萧萧，采莲船少。露白星寒，渔舍烟青灯小。溪边月黑初肥候，满筠笼、一天霜晓。鱼虾暮市，曲红桥外，酒人先到。看秫酿、新篘味好。向松火山厨，蜀姜亲捣。狼藉杯盘，那计悲秋怀抱。天津赵北东西路，也盈车、软尘吹道。不如归去，芦花荒港，绿蓑收棹。
桂枝香·蟹
作者：沈皞日
朝代：清

分湖野阔。看一舸渔灯，败芦吹雪。网外潮生，不用千丝萦结，水田香稻低烟穟。听声声、草根泥滑。仄行初缚，纵横未许，满筐飞沫。正玉露、凋伤万叶。爱篱菊溪枫，残霞明灭。检点行厨，眼沸茶铛如活。木兰载酒江南去，擘霜橙、暮砧时节。那回风味，踏歌人醉，一身凉月。
殢人娇·海棠
作者：沈皞日
朝代：清

山木瓜红，水林檎白。都不是、睡醒颜色。乍浓还淡，攒攒的的。香未散、早教蝶来窥得。点雨初开，霏烟莫摘。露华重、靓妆微湿。江头亭畔，胭脂欲滴。指花谱、当年神仙曾识。
水龙吟·白莲
作者：沈皞日
朝代：清

薰风庭院吹凉，南塘雨过初生绿。珠房紫莳，田田叶暗，赤阑桥曲。凝露交光，纤阿未睡，抽簪堕玉。想银河碧月，帘波微动，人不辨，银屏烛。曾是龙池纹蹙。剪文瑶、枝枝重复。翠禽迷路，红鱼唼影，花须一簇。坛侧初仙，亭边解语，水云笼束。待浮蘋开处，青铜无腻，伴鸳鸯浴。
泛清波摘遍·同子韶赋
作者：沈皞日
朝代：清

阴阴三月，漠漠江梅，犹见冷花还著树。短亭斜日，未是东风送君去。伤春处。啼莺织柳，语燕梳烟，别院曲终愁听雨。如此征衫，那禁轻寒，漂泊如许。空庭暮。梨花正如故人，梦里横塘南浦。莫上红楼，卷帘便成千里，甚情绪。上巳一咏一觞，兰亭管弦俦侣。肯负天涯碧草，相思归路。
洞仙歌·集韬荒寓楼
作者：沈皞日
朝代：清

榆钱柳线。渐啼莺游倦。喜得天涯酒徒健。独楼云乍起，浮白狂呼，心已醉，肯负斜阳一片。眼前谁是客，芳草春江，还记春风满团扇。莫更问年时，醉里乾坤，玉缸冷、亭空人远。指塔火、扬鞭踏花归，有十二红栏，绿灯歌遍。
海螺岩
作者：沈皞日
朝代：清
体裁：五言律诗

盘郁峰峦上，层层结海螺。赏心寻石室，学道爱云阿。梅老香生蕊，松高翠落柯。结茅吾愿足，身世待如何。
清平乐
作者：沈皞日
朝代：清

碧桃千树。楼在花深处。冷落重门人已去。谁踏空阶红雨。小桥才放流澌。画船顿觉归迟。但见烟迷堤柳，可怜吹尽春丝。
渔家傲·咏水仙花
作者：沈皞日
朝代：清

蕙畹兰丛泥不涅。潇湘飞下烟波窟。清浅移根冰影坼。疏疏叶。檀心细吐香如缬。隔浦美人愁一别。屏山曲几成幽绝。十二碧阑斜受月。熏炉歇。暗窗冷透梅花雪。
渔家傲·将之皖口，舆子韶言别
作者：沈皞日
朝代：清

不管烟波风更雨。半酣两桨频催去。花落重楼君且住。楞梅树。江村日送行人处。载得离愁能几许。一篙春水红兰渡。后会更期题短句。相思路。专诸巷曲飞觞暮。
满庭芳·迟家信不至
作者：沈皞日
朝代：清

野渡莺疏，官亭柳密，春归犹未还家。碧窗灯暗，半阁冷纹纱。游倦菱塘人少，正画楼、愁满天涯。云横断，乡园信杳，江树日初斜。麦秋风雨夜，客厨齑淡，尝遍王瓜。况旗青阑赤，歌远樽赊。望极烟迷水曲，立昏黄、数尽栖鸦。忧来处，谁能解此，空寄女儿花。
燕山亭·高稷园招同锡鬯武曾覃九集七月十五夜即事
作者：沈皞日
朝代：清

帘压南棂，湘影织烟，屐到苔深处。添一盏灯，便不蟾光，墙外翠交斜树。渐洗轻云，也圆似、桂丛三五。听否。和石井吟蛩，露声花语。移席还傍筠根，任街鼓鼕鼕，马蹄难去。葡萄细写，小串堆冰，平销葛衣残暑。酒渴宵分，翻梦绕、晚汀疏雨。窗曙。更催泛、茗枪顾渚。
玉人歌·黄无执纳二姬，词以调之
作者：沈皞日
朝代：清

琐窗寂。看庭院花开，浅红深碧。流莺低度，梅子閒抛掷。真珠帘、玉人相并，是今宵堪惜。正难分、桃叶桃根，一般春色。潇洒西江客。听歌吹银灯，横陈锦瑟。两朵芙蓉，双引对瑶席。舞衫欲试冰绡薄，尽是鲛人织。但裁须等样，莫轻刀尺。
琐窗寒·倭奁
作者：沈皞日
朝代：清

市舶晨飘，灵槎夜泛，海天风信。携来新样，乍惬兰闺心性。是麟胶、巧匀细填，岚低树密添烟景。又黛痕如鉴，苔枝冰蕊，翠禽栖并。隐隐。光初凝。比括镂纯银，输他晶瑩。玉蜍铜雀，百福瑶窗相称。记层涛、万里南云，小鬟说与仙路迥。画双眉、京兆催妆，长伴菱花镜。
琐窗寒·倭奁
作者：沈皞日
朝代：清
体裁：词

市舶晨飘，灵槎夜泛，海天风信。携来新样，乍惬兰闺心性。是麟胶、巧匀细填，岚低树密添烟景。又黛痕如鉴，苔枝冰蕊，翠禽栖并。隐隐。光初凝。比括镂纯银，输他晶莹。玉蜍铜雀，百福瑶窗相称。记层涛、万里南云，小鬟说与仙路迥。画双眉、京兆催妆，长伴菱花镜。
瑞龙吟·送牧仲榷使赣关
作者：沈皞日
朝代：清

仙槎路。无数水驿津亭，霜花冰树。雪消南浦飞旌，春风行到，旧曾行处。远凝伫，杳杳重滩苦竹，船窗篷户。银涛大小孤山，临江洒酒，共谁笑语。怜我茸衫留滞，醉墨调笙，年时歌舞。倦倚一灯。空庭明月如故。鸡鸣紫陌，祇剩红牙句。依稀记、崆峒岚翠，郁孤台古。有梦随君去。鹧鸪啼恨，桄榔别绪。揽镜增秋缕。也记得、燕台梨云莺雨。夕阳寄与，恋人轻絮。
留客住·鹧鸪
作者：沈皞日
朝代：清

乱山碧。听半江、声声相应，斜阳细草，多在危亭荒驿。年年送我南浦，一舸飞去，蛮云长作客。青灯素被。恨香奁、辜负几番游历。行不得。暮暮朝朝，岭昏滩黑。树暗桄榔，啼到断魂无迹。还忆翠眉低处，露白枫丹，美人湘水隔。凤城迢递，甚双双、懊恼梦中消息。
疏影·再题蕃锦集
作者：沈皞日
朝代：清

丹霞惜别。寄蛮烟障雨，画图一阕。枫影秋江，梅影春江。尽入离愁时节。最高楼处歌金缕，将凤纸、吹花题叶。记罗浮、道士相逢，句里斜阳曾说。自许玉田差近，向碧城梦里，飞下清绝。七孔神针，缝六铢衣，襻带多安无缺。笔床垂老心情在，好付与、满庭香雪。倩虫虫、宛转红牙，不数晓风残月。
疏影·寄怀旷庵
作者：沈皞日
朝代：清

花寒夜五。正帘垂簟拂、故人愁处。柿叶翻时，空帐孤鸾，酒醒背灯谁语。泪痕验取新正破，便记起、妆楼如雨。纵芳樽、不减吟笺，总是安仁诗句。况值离群远别，閒居尔有赋，我更羁旅。木末茶烟，双塔松风，两地相思春暮。弄珠九派湖光碧，争得似、虹桥低树。认巷边、门掩乌衣，燕子飞来飞去。
登紫玉台
作者：沈皞日
朝代：清
体裁：五言律诗

有石皆成岭，无松不见云。曲阑围绝处，峭壁转时分。路与星辰接，游同鸾鹤群。西山绵邈地，江影澹斜曛。
百字令 其一 喜孝山来金陵
作者：沈皞日
朝代：清

水西门外，两重门、一舸吹来南浦。莫是伤春憔悴甚，瘦损腰围如许。我亦吟边，杜鹃听罢，恼乱还乡路。江楼酒醒，背花人自无语。桃叶渐见灯船，红帘柳外，月下催箫鼓。不遣閒愁眉黛蹙，且共鹧鸪留住。水幕山窗，载琴载酒，正好开怀处。题诗残照，秦淮多少烟树。
百字令 其一 送陈康侯之毗陵
作者：沈皞日
朝代：清

紫梨簪笔，正玉河、柳色倡条堪折。宣武门西樽酒在，又是歌骊牵别。水驿灯深，旗亭曲罢，冷树枫吹叶。扬鞭一去，夕阳千里明灭。留我且住无端，豆花丝雨，梦绕东风歇。谁倚梅边横短笛，芳草天涯愁绝。孙楚楼头，昭王台下，两地心同结。荇篖野店，夜来何处吟月。
百字令 其三 高舍人斋即事，送武曾南还
作者：沈皞日
朝代：清

满庭芍药，看瞻瓶注水、芳樽开处。人在小窗花影下，门外软尘吹絮。鸥梦堪寻，莺声未老，肯负江南树。明朝别路，更谁良夜同语。一点雨点晶笼，杏梁斜挂，照见姗姗舞。月转帘旌终不饮，只有茶星悬度。试问蘋乡，柳阴短艇，楼傍红兰渡。先生归也，吟笺题遍烟雨。
百字令 其二 寄又孺
作者：沈皞日
朝代：清

蔷薇开遍，半江村、历尽春光百五。吹散重城榆荚影，又见安榴红吐。漂泊天涯，烟波零乱，望极西溪路。草堂此际，苔痕三径何许。最是谷雨晴初，丛篁解箨，叶暗梅花树。帘下蜡灯书一卷，子夜蝼蛄啼雨。愁我犀帷，奁荒尘罥，閒却青鹦鹉。归期犹滞，梁问乳燕新语。
百字令 其二 送孙赤崖还姑苏
作者：沈皞日
朝代：清

樱桃残后，又金销雀尾、故人轻别。剑影筑声都散矣，一似柳梢吹雪。锦瑟閒丝，玉缸冷碧，树树啼莺歇。桥边红板，酒旗风袅青结。芳草渐到江南，离家翻远，此恨真难说。笑我萍缘归未得，梦里松花梧叶。门巷依然，沙明溪曲，白发愁时节。扶藜相见，待君一醉凉月。
百字令 其四 用前韵寄龚蘅圃李分虎
作者：沈皞日
朝代：清

凭将片羽，问红莲幕内、瑶华题处。曾记去年花落后，冷换春衫香絮。桃叶相怜，兰桡一别，绿到西园树。水南云北，又听乳燕新语。半载留滞双台，轻衫小马，多少閒歌舞。欲奏江楼金缕曲，不是刘郎前度。箫鼓灯船，宾僚酒盏，空忆秦淮渡。倦游踪迹，怎禁门掩秋雨。
百字令·周雪客汝南湾招同黄俞邰、郑汝器、查韬荒、鲍子韶，再送锡鬯
作者：沈皞日
朝代：清

砑光小帽，舞山香一阕、落花如雨。顾曲当年银蜡下，犹记红毹金缕。东阁西园，芳尊谁老，细细罗窗语。六朝风景，小楼留得烟树。门前那管惊涛，青衫白袷，把酒歌春暮。万卷缥缃翻未足，明日抱琴归去。旧好新知，纫兰题叶，何事愁风絮。杜鹃声里，断肠芳草南浦。
百字令·喜孝山来金陵
作者：沈皞日
朝代：清

水西门外，两重门、一舸吹来南浦。莫是伤春憔悴甚，瘦损腰围如许。我亦吟边，杜鹃听罢，恼乱还乡路。江楼酒醒，背花人自无语。桃叶渐见灯船，红帘柳外，月下催箫鼓。不遣閒愁眉黛蹙，且共鹧鸪留住。水幕山窗，载琴载酒，正好开怀处。题诗残照，秦淮多少烟树。蔷薇开遍，半江村、历尽春光百五。吹散重城榆荚影，又见安榴红吐。漂泊天涯，烟波零乱，望极西溪路。草堂此际，苔痕三径何许。最是谷雨晴初，丛篁解箨，叶暗梅花树。帘下蜡灯书一卷，子夜蝼蛄啼雨。愁我犀帷，奁荒尘罥，閒却青鹦鹉。归期犹滞，梁问乳燕新语。
百字令·寄题健松斋
作者：沈皞日
朝代：清

结庐营圃，记城西手泽、春风如故。门绕赤阑桥外水，桑苧蕉林回互。地迥烟霞，邻惟耕钓，苔草青无数。清猿隔岭，夜窗还傍人语。问取金谷荒凉，琴台镜槛，销却閒鸥鹭。花落莺啼催梦觉，一片斜阳高树。三径依然，孤松犹在，多少题诗处。餐英筹酒，年时顿感霜露。
百字令·泊铜陵感怀
作者：沈皞日
朝代：清

晚江如镜，正木兰飘泊、山城如斗。十五年前游子路，那管罗裙消瘦。未识离情，初辞奁阁，爱醉斜阳酒。而今一梦，千条愁见杨柳。铁舟消息依然，町花畦草，冷落苔非旧。七里堤沙双屐健，似此閒心谁又。几点渔灯，星稀月黑，芦荻涛声走。荒鸡清柝，泪痕寒进襟袖。
百字令·送陈康侯之毗陵
作者：沈皞日
朝代：清

紫梨簪笔，正玉河、柳色倡条堪折。宣武门西樽酒在，又是歌骊牵别。水驿灯深，旗亭曲罢，冷树枫吹叶。扬鞭一去，夕阳千里明灭。留我且住无端，豆花丝雨，梦绕东风歇。谁倚梅边横短笛，芳草天涯愁绝。孙楚楼头，昭王台下，两地心同结。荇篖野店，夜来何处吟月。樱桃残后，又金销雀尾、故人轻别。剑影筑声都散矣，一似柳梢吹雪。锦瑟閒丝，玉缸冷碧，树树啼莺歇。桥边红板，酒旗风袅青结。芳草渐到江南，离家翻远，此恨真难说。笑我萍缘归未得，梦里松花梧叶。门巷依然，沙明溪曲，白发愁时节。扶藜相见，待君一醉凉月。满庭芍药，看瞻瓶注水、芳樽开处。人在小窗花影下，门外软尘吹絮。鸥梦堪寻，莺声未老，肯负江南树。明朝别路，更谁良夜同语。一点雨点晶笼，杏梁斜挂，照见姗姗舞。月转帘旌终不饮，只有茶星悬度。试问蘋乡，柳阴短艇，楼傍红兰渡。先生归也，吟笺题遍烟雨。凭将片羽，问红莲幕内、瑶华题处。曾记去年花落后，冷换春衫香絮。桃叶相怜，兰桡一别，绿到西园树。水南云北，又听乳燕新语。半载留滞双台，轻衫小马，多少閒歌舞。欲奏江楼金缕曲，不是刘郎前度。箫鼓灯船，宾僚酒盏，空忆秦淮渡。倦游踪迹，怎禁门掩秋雨。
祝英台近·迟悟石不至，兼怀又孺
作者：沈皞日
朝代：清

林檎开，芍药吐，客里换芳序。约我扁舟，望极秦淮渡。板桥杨柳千条，梭风织雨。却遮断、人来时路。江楼暮。试问昨夜灯花，甚开了无数。麦浪桑云，石屋萝窗住。是伊樱笋山厨，弟兄觞咏，都不管、莫愁愁处。
红娘子·绯桃
作者：沈皞日
朝代：清

送我花间去。留我花间住。紫洞吹香，重门相映，春风无语。忍飘零、满院旧苔痕，又疏帘微雨。小小笆篱护。点点红霞吐。含笑临窗，酡颜倚竹，玲珑欲舞。画楼西、池上与桥边，记刘郎前度。
绮罗香·玉兰
作者：沈皞日
朝代：清

夹竹来禽，药苗戏蝶，梨院浓阴时候。晓起笼烟，开遍亭台非旧。擘纤手、琼雪搓成，倩玉斧、水晶裁就。记临春、大舍歌残，满宫凉月漾罗袖。小楼曾见白燕，飞去花间莫辨，飞来还又。连理交枝，片片光凝清昼。为迎风、欲障屏山，乍掩映、冰绡云母。认疏篱、几点梅花，暗香真是瘦。
绮罗香·蘅圃得优钵罗花玉盏，词以咏之
作者：沈皞日
朝代：清

搓雪逾光，镂冰更腻，谁把悬黎雕就。捧下唐昌，渐觉海棠消瘦。昆崙子、潋滟非浓，玛瑙盌、珑松微透。向沉香、满泛蒲萄，晓霞春晕牡丹候。集沙珍重细割，刻楮工夫辛苦，星离云逗。鸡昧凝脂，饫眼摩挲红友。疑汉殿、仙掌初擎，是蜀帐、琼人将侑。问连城、十五犹轻，锦筵曾介寿。
绮罗香·蘅圃得优钵罗花玉盏，词以咏之
作者：沈皞日
朝代：清
体裁：词

搓雪逾光，镂冰更腻，谁把悬黎雕就。捧下唐昌，渐觉海棠消瘦。昆崙子、潋滟非浓，玛瑙碗、珑松微透。向沉香、满泛蒲萄，晓霞春晕牡丹候。集沙珍重细割，刻楮工夫辛苦，星离云逗。鸡昧凝脂，饫眼摩挲红友。疑汉殿、仙掌初擎，是蜀帐、琼人将侑。问连城、十五犹轻，锦筵曾介寿。
莺啼序·瞻园即事，用吴梦窗韵
作者：沈皞日
朝代：清

偶携石城屐齿，过千门万户。向官阁、围坐园亭，把酒春未迟暮。倦游客、迷离老眼，暗香点点梅花树。记天涯，飘荡七年，梦中吹絮。几曲回廊，帘幕一片，卷轻绡薄雾。剪银烛、觞咏追陪，满堂情绪如素。绕池塘、垂杨弱柳，总摇曳、弄晴丝缕。乱山根，双鹤飞来，暝疑鸥鹭。小窗诗话，共检茶经，顿忘却逆旅。举目见、旧家风景，碧草芳杜，离别几经，空江烟雨。红蔷欲吐，夭桃如笑，未妨拿艇乘波去。试春衫、踏遍秦淮渡。定巢燕子，衔来何处芹泥，莫是孝陵抔土。夕阳西下，渺渺予怀，念村遥白苧。忍更问、六朝遗迹，零落重楼，镜槛钗钿，雀屏歌舞。愁红怨翠，惊心时序，湔裙修楔清明近，正沉吟、往事停筝柱。主人依旧殷勤，松下花间，暂留住否。
蓦山溪
作者：沈皞日
朝代：清

花间穿过，别有藏书屋。墙角转空庭，早分得、潇湘数束。重移片片，金谷旧巉岩，中山墅，东山麓。点染成幽筑。自然位置，好伴人如玉。淡月挂疏帘，倚阑干、云林一幅。小岚低岫，少不得苔痕，黄梅雨，青梅熟。飞上绢窗绿。
西河·寄席珍
作者：沈皞日
朝代：清

烽火盛，郁孤愁系孤艇。故人劝我下轻帆，雪窗痛饮。别来碧树涨春云，横塘风露吹醒。年时事，谁暗省。小楼昨岁曾凭。载将歌舞莫愁湖，鲤沉字锦。敞银屏、深院唤张秾，滴搓词句酥粉。而今烟柳断浦净。剩离情、庭满花影。鬓发灯前还认。看醉乘画舸，依然清兴，莫待丹枫吴江冷。
解连环·寄家书用张玉田韵
作者：沈皞日
朝代：清

断蛩吟晚。正苔痕露冷，离魂吹散。坐旅馆、听尽琼签，是人倦背灯，家山犹远。泪洒难收，又和墨、书来点点。算乡城月黑，秋风望极，故人愁眼。尘飞软红冉冉。纵无情别去，也成悽怨。伴雁影、芦荻烟波，为频嘱明年，归程同转。双鬓霜前，想镜里、星星先见。只销凝、南浦长亭，玉田半卷。
解连环·用武曾韵送孙恺似还嘉定
作者：沈皞日
朝代：清

桐花丝雨。念相逢又别，羽书三楚。一自我、归卧江南，只灯暗竹窗，梦魂来去。报道鸣珂，渡鸭绿、星飞使部。早回骖凤邸，锦筝红友，月华生处。吟鞭此时见否。正雕阑坠叶，冷凝金虎。忍独自、开了柴门，伴芦雁迎寒，柳蝉辞暑。回首西山，肯记忆、破衫装絮。莫因循、半载为期，禁烟百五。
谒金门·题徐电发枫江鱼父图
作者：沈皞日
朝代：清

晚潮急。江上泠风斜日。小艇芦花风瑟瑟。钓丝留锦帙。自向金门出入。閒了旧时蓑笠。莫忆水天秋一色。抛竿还载笔。
贺新凉·怀李分虎，用锡鬯寄武曾韵
作者：沈皞日
朝代：清

犹忆柯园醉。正词场、敲壶戛瑟，共称三李。最后相逢把君手，灯火天街烟际。怅别久、鸿书谁寄。白袷吟商来木末，问春游、句觅周秦辈。凭付与，想应喜。护花铃下莺声悴。是城边、红楼渐冷，锦鞯初敝。绿遍江南相思草，查鲍清狂而已。又疏雨、乡园梅子。舞竹歌桃人自倦，语归情、沽酒鸳鸯水。更明月，满船矣。
轮台子·寄谭舟石郡丞
作者：沈皞日
朝代：清

社燕宾鸿，烟雨无消息。西风去、东风摇曳，几度棹歌凄恻。鸳鸯一别人莴里，曾唤起、小阁梅边吹笛。十九年矣如梦里，买酒问西陵秋色。乱云隔。风流郡丞，可沉吟记得。我亦江湖客。见九重诏自云中出。正塞垣春，生岑寂。催奉宸游笔。未央殿前，承明庐侧。青藜子夜休轻掷。看御柳掩映，珂鸣紫陌。相思故人，狂态依然，醉眠锦瑟谁于邑。星寒窗碧。剪宫烛、认腰带相识。
醉落拓·寄慰家叔轮兄
作者：沈皞日
朝代：清

孤鸾罢舞。镜中化作云归去。吟笺冷落红楼树。偏是愁人，正在动愁处。空庭梅子黄时雨。绣笼谁与调鹦鹉。冰丝重剪悽筝柱。肠断春游，相寄断肠句。
醉落拓·用玉田韵
作者：沈皞日
朝代：清

月沉楼角。疏星几点天西落。酒阑人静罗衣薄。恼煞吟虫，梦里晚风恶。漏长夜短愁难着。秦筝不上蛮弦弱。雪儿新句浑閒却。双鬓丝丝，莫对镜前觉。
长老峰
作者：沈皞日
朝代：清
体裁：五言律诗

突兀群峰里，层峦逼上霄。星光浮树杪，云气接山腰。径仄猿难度，岩深隐可招。阴阴穷仰睇，我意骇回飙。
霜叶飞·黄芽菜
作者：沈皞日
朝代：清

晓锄烟际。苔泥浅，篱根深种沙嘴。层层分叶细抽心，匀注陂塘水。便一似菱鲜藕脆。霜天生摘斜町里。看冻抱筠笼，翠袖护、纤纤不用，井华重洗。炊火检点山厨，并刀初试，也胜莼滑风味。调辛寸煮青瓷贮，香沁牙龈美。佐冷淡、晶盘久矣。春三秋九园丁事。挽小车、声声唤，曲巷层门，半年燕市。
青玉案·赠金兆民纳姬
作者：沈皞日
朝代：清

莫愁湖畔红楼小。正帘箔、东风晓。一夜梅花开遍了。爱他枝上，暖烟酥雨，结子春阴早。翠禽两两雕檐绕。人在犀帷深处好。斜倚屏山甚幽悄。兰芽曲砌，芹泥露湿，添种宜男草。
高阳台·喜得左羽、义山都门札
作者：沈皞日
朝代：清

梅子香吹，藤花雨歇，白门破帽留连。正忆君时，青鸾飞下双笺。开缄劝我金台去，怕金台、秋色堪怜。燕矶前、记廿年游，冷六朝烟。京江欲趁兰舟渡，有芦桥词笔，柳店吟鞭。但是今宵，灯寒第几楼边。随风寄语高阳侣，问何人、跋扈依然。月初圆，舞郁轮歌，上酒家眠。
齐天乐·蝉
作者：沈皞日
朝代：清

水亭树树浓阴外。西山夕阳将落。抱叶吟风。藏柯饮露，那是江湖飘泊。开樽浅酌。想人在犀帷，凄凉楼角。只恐乡园，梧桐萧瑟数枝削。秋光双鬓又老，念箨冠欹侧，曾负兰约。木末溪边，高低断续，常伴峡猿皋鹤。羁愁作恶。是月冷灯残，翅寒声薄。渐咽霜天，梦归何处著。
临江仙·题二如居诗
作者：沈省
朝代：清

午睡醒来茶熟未，清风净扫心田。金炉漫炷水沉烟。把君诗一卷，细细读花前。南望不知相隔远，美人秋水娟娟。鱼书欲寄擘云笺。问君珠几斛，才许抵新篇。
采石矶望开平王战处
作者：沈磐
朝代：清

咫尺江陵王气浮，东南根本治扬州？关中早劝高皇定，河内先从世祖求。狐鼠依山还背水，将军破釜更沈舟。只今寂寞长干路，杨柳蒹葭满目愁。
金陵漫兴四首
作者：沈磐
朝代：清

崎岖一马驻江干，叔宝聊开南极天。骤见蛟龙失云雨，已知燕蓟下楼船。旌旗昼闪三山外，壁垒星沈五校前。藩镇望风争款附，故将鸣镝射中坚。元老宜参帷幄筹，谁令分阃镇扬州？庙堂决胜全无策，宰相临戎岂自由。百战馀生终殉国，九原遗恨在同舟。至今呜咽邗沟水，遍绕芜城哭未休。江表初开南国疆，衣冠不数旧貂珰。那堪矰缴随鸿鹄，岂有梧桐集凤皇！党锢十年虚反覆，兴亡千载重凄凉。繁花泯灭乌衣巷，怨恨分明石子冈。万马临江拥健儿，上游诸将半横尸。凤城夜启宫车出，鹊观尘飞汉祚移。张象望旗惊鼓噪，褚渊受爵愧期颐。诸公好去乘时会，莫入商山赋《紫芝》。
金陵漫兴四首·其一
作者：沈磐
朝代：清

崎岖一马驻江干，叔宝聊开南极天。骤见蛟龙失云雨，已知燕蓟下楼船。旌旗昼闪三山外，壁垒星沈五校前。藩镇望风争款附，故将鸣镝射中坚。
金陵漫兴四首·其三
作者：沈磐
朝代：清

江表初开南国疆，衣冠不数旧貂珰。那堪矰缴随鸿鹄，岂有梧桐集凤皇！党锢十年虚反覆，兴亡千载重凄凉。繁花泯灭乌衣巷，怨恨分明石子冈。
金陵漫兴四首·其二
作者：沈磐
朝代：清

元老宜参帷幄筹，谁令分阃镇扬州？庙堂决胜全无策，宰相临戎岂自由。百战馀生终殉国，九原遗恨在同舟。至今呜咽邗沟水，遍绕芜城哭未休。
金陵漫兴四首·其四
作者：沈磐
朝代：清

万马临江拥健儿，上游诸将半横尸。凤城夜启宫车出，鹊观尘飞汉祚移。张象望旗惊鼓噪，褚渊受爵愧期颐。诸公好去乘时会，莫入商山赋《紫芝》。
陈靖献公祠三首
作者：沈磐
朝代：清

强干谋成祸乱纡，渔阳突骑竟长驱。运筹不少黄罗汉，坚壁难逢周亚夫。司马岂闻娴将略，秩宗何自绾兵符。宫车赴火君臣尽，一寸丹心逐鼎湖。分茅蓟北控岩疆，鼙鼓谁教动范阳。自有长君图社稷，不劳叔父佐成王。丹心愿化千年碧，弱息难回百炼刚。缞绖何人轻慷慨，忠魂总赴白云乡。六月霜飞杀气中，收孥令下市朝空。生无面目湛三族，死念君王哭两宫。精贯白虹随落日，魂归丹陛起悲风。宛溪旧接秦淮口，呜咽流澌水不东。
陈靖献公祠三首·其一
作者：沈磐
朝代：清

强干谋成祸乱纡，渔阳突骑竟长驱。运筹不少黄罗汉，坚壁难逢周亚夫。司马岂闻娴将略，秩宗何自绾兵符。宫车赴火君臣尽，一寸丹心逐鼎湖。
陈靖献公祠三首·其三
作者：沈磐
朝代：清

六月霜飞杀气中，收孥令下市朝空。生无面目湛三族，死念君王哭两宫。精贯白虹随落日，魂归丹陛起悲风。宛溪旧接秦淮口，呜咽流澌水不东。
陈靖献公祠三首·其二
作者：沈磐
朝代：清

分茅蓟北控岩疆，鼙鼓谁教动范阳。自有长君图社稷，不劳叔父佐成王。丹心愿化千年碧，弱息难回百炼刚。缞绖何人轻慷慨，忠魂总赴白云乡。
挽张之洞联
作者：沈祖燕
朝代：清
体裁：联

以务本端士习，以尽瘁报主知，根心术言，列传内合纯儒纯臣为一；外则历总疆圻，内则平章军国，案勋名论，中兴后继文忠文正而三。
挽任兰生公
作者：沈祖铭
朝代：清
体裁：联

公遇何奇，由书生荐历监司，以功得官，以谤去官，以民望复官，身兼钱谷兵刑，赢有遗碑留岘首；尘缘若梦，自壮岁入参幕府，以义勖我，以诚感我，以国士期我，交共死生患难，那堪中道哭平原。
次韵和贾云阶丈新居落成
作者：沈祥龙
朝代：清

水竹三分画不如，秋风新筑辋川庐。静观世态涵琴德，老剩诗心慰瑟居。饮续醉乡王绩记，每披相地景纯书。轩窗明净宜幽隐，坐对黄花乐有余。
观梅回汲细林山泉水
作者：沈祥龙
朝代：清

我昨探梅乱云窟，欲练梅花作诗骨。祇愁竟体尘氛多，脉脉芳馨苦汨没。愿汲泉水山之阴，未洗双眼先洗心。心清始觉吟梦稳，缟衣仙子来深林。斜阳半峰泉泻磴，手挈银瓶下幽径。归来分水呼煎茶，浣涤徐凝恶诗净。
过萧尺木墓
作者：沈祥龙
朝代：清

家国沧桑一慨中，《离骚》图就思无穷。遗民老去诗心苦，古壁长留画本工。巷僻难寻庐一角，冢荒重薙草千丛。春来樵采新申禁，宰木森森夕照红。
挽彭玉麟联
作者：沈秉成
朝代：清
体裁：联

天上将军，比伏波战舰，下濑戈船，晚年缓带轻裘，犹为九边资坐镇；山中宰相，想衡岳瞻云，圣湖泛月，此后啼猿唳鹤，空传十赉在人间。
挽曾国荃联
作者：沈秉成
朝代：清
体裁：联

五等酬庸，数戡定成功，公尤称首，回溯牙旗玉帐，壁垒犹存，朱雀乌衣，门闾未改，抚兵燹摧残之地，重睹昔时城郭，今日人民，顾遗黎永念前勋，好将北固诸峰，摩崖并勒千秋颂；三江建节，论弟兄接武，史亦稀闻，顿惊虎踞龙蟠，风云掩色，鸾停鹄峙，梧竹凋年，积家庭沉痛以来，遂令气壮山河，身骑箕尾，惭薄德难为后继，每忆南丰世泽，箸录长留一瓣香。
耦园落成纪事
作者：沈秉成
朝代：清

不隐山林隐朝市，草堂开傍阖闾城。支窗独树春光锁，环砌微波晚涨生。疏傅辞官非避世，阆仙学佛敢忘情。卜邻恰喜平泉近，问字车常载酒迎。
自竹溪返硖石舟中
作者：沈秉成
朝代：清

鸡虫得失不须问，我与沙鸥意共闲。此去邮程无百里，近来诗思在双山。峭帆几幅水云外，老屋数椽烟树间。欲借樵风一相送，有人觞咏迟余还。
学署联
作者：沈秋河
朝代：清
体裁：联

读书人惟这重墙门可以无妨出入；做官的当此种职分也要有些作为。
赠陈廷献联
作者：沈秋河
朝代：清
体裁：联

不病故，不勒休，仙家亦称上等；又升官，又添寿，教官无此下台。
天池寺
作者：沈章
朝代：清
体裁：七言绝句

窃栗猿雏戏法幢，天池中劈石门双。深山不是无灯火，解惜飞蛾夜触窗。
淮阴侯祠
作者：沈章
朝代：清
体裁：古风

淮水十㪷泥半石，行人入门三叹息。王孙功高天下疑，赤龙雌雉俱惭德。前有渭水后桐庐，进则不足退有馀，曷不归钓城南鱼。
灵谷寺看梅
作者：沈章
朝代：清
体裁：七言律诗

下马看碑度孝陵，山椒十里树层层。半开香气清于水，一路人家静似僧。春动粉须都化蝶，夜寒花片欲成冰。无烦襆被兼烧烛，月白烟黄睡未能。
示弟琏
作者：沈章
朝代：清
体裁：四言诗

蜂则有蛹，蚕则有绩。矧伊人兮，胡不尔德。昔我先人，实懋厥功。靡不夙夜，克缵其宗。伊余怀兮，程是稼穑。一经不遗，以永朝夕。朝斯夕斯，日月言迈。令闻或忒，我心匪懈。人亦有言，声类是求。相彼苍鹰，气化为鸠。渊冰在前，惕焉戾止。绳墨在御，敢以勖子。
隋堤怀古·其一
作者：沈章
朝代：清
体裁：七言绝句

烟火春堤翠黛连，垂杨不绾旧龙船。阿�曾溅风流血，一树琼花变杜鹃。
隋堤怀古·其三
作者：沈章
朝代：清
体裁：七言绝句

廿四桥边飏酒旗，玉钩斜上草离离。风吹一阵梨花雨，又是江南寒食时。
隋堤怀古·其二
作者：沈章
朝代：清
体裁：七言绝句

邗沟新碧晚涛平，杨柳曾遮殿脚行。谁道雷塘歌吹歇，月明重按玉箫声。
过南浦书院谒盛春谷师
作者：沈端明
朝代：清

隐隐翠微巅，烟霞护讲筵。泉通茶灶下，云起竹窗前。不信尘中客，居然世外仙。明朝别南浦，清梦夜长悬。
重晤朱碧梧话旧因怀张嘉会
作者：沈端明
朝代：清

离居忽半载，今喜复相亲。共听窗前雨，因怀斗酒人。飘零三晋远，落拓一身贫。聚首知何日，空伤游子神。
送赵恒夫司榷邗关
作者：沈筠
朝代：清

含香建礼识英名，礼榷新持使节行。蓟北暂移琴鹤去，竹西长听管弦声。从教筐篚登天府，自有文章继汉京。最羡风流官阁底，梅花一树赋初成。
三字令·贺寿泉兄新婚
作者：沈纕
朝代：清

吹凤管，奏鸾箫。合良宵。人红袖，帐红绡。月玲珑，山妩媚，佩声飘。桂馥馥，漏迢迢。麝香消。银烛艳，绣帘摇。逗巾香，拭腻粉，念奴娇。
书中乾蝴蝶
作者：沈纕
朝代：清

此身未肯没蓬蒿，翰墨钻研志趣高。早并虫鱼登《尔雅》，自寻香草到《离骚》。怜他金粉耽缃帙，写尔芳魂托彩毫。一卷《南华》凭梦醒，始知栩栩亦徒劳。
凤凰台上忆吹箫·自度腔，题箫谱后，奉呈心斋先生并吟谢诸姊妹
作者：沈纕
朝代：清

香沉宿雨，帘捲秋阴，偶谱宫商花底。正人对青峰，幽思难寄。几处高阁春寒，并吹落、玉箫声里。忆当年，缥缈秦楼，依依如缕。堪喜。月夕花晨，想草堂词伯，引商刻徵。讶寂寂梨花，盈盈溪水。一番别恨离情，都写入、碧云清吹。且试得，新谱闲裁，栏杆留倚。
卜算子·海榴花
作者：沈纕
朝代：清

冉冉碧云轻，灼灼红霞吐。休笑开时不及春，避了封姨妒。海上几时来，洞里谁人住。闻说层城美酝浓，应是翻名醋。
方正学画竹赞心斋先生家藏
作者：沈纕
朝代：清

方先生，性正直。靖国难，躬戮力。族不辞，死何惜？剖吾心，割吾舌。身可烹，心难折。炳今古，耀史册。展画竹，泪痕湿。两三竿，五六尺。挺贞姿，效贞节，疏乔枝，翻密叶，岁寒松，同春柏，起英风，凌霜雪。顾此君，人悲切。
月华清·春夜有怀碧岑江姐
作者：沈纕
朝代：清

暖翠帘栊，烛光摇曳，百五韶光佳丽。归燕依人，飞破炉烟香气。过残寒、垂柳阴中，更绿到、阑干第几。闲倚。看多情暮景，怀人触绪。向感瑶章枉寄。怅咫尺非遥，云天迢递。闺阁无双，笑掩女郎哪比。漫回首、天际妆楼，想人在、银屏近底。帘外。疏棂正淡月，夜凉如此。
杨太真华清宫上马图
作者：沈纕
朝代：清

野鹿衔花宫禁悄，沈香侍宴归来早。念奴报道宿醒消，果下名驹鞲初好。春风扶困上雕鞍，娉婷仙骨何珊珊。杏子裙遮金埒暖，鸳纹袖笼玉鞭寒。香尘暗逐飞花外，半响鸾铃摇月佩。邀得君王带笑看，生怜冠绝风流队。那知铁骑起渔阳，鼙鼓惊残歌舞场。无奈六军皆不发，马前宛转殉红妆。
河传·送春
作者：沈纕
朝代：清

催去。难住。声声杜宇。梨花春雪。杏花春雨，毕竟春归何处。问春春不语。可堪又是人离别。愁千结。唱罢阳光叠。恨匆匆。泪溶溶。郎踪。屏山十二重。
浣溪沙
作者：沈纕
朝代：清

东风拂面酒初醒。会向珠帘掬玉筝。绿云懒整怕轻盈。流水不传箫底恨，落花空结梦中情。教人无那月斜明。
浣溪沙·春日
作者：沈纕
朝代：清

画楼夕照却难描。柳锁轻烟傍小桥。隔窗燕语麝香消。小院春深人寂寂，碧池花落水迢迢。晓莺啼破惜芳朝。
清平乐·题素琴画兰赠清溪夫人并启
作者：沈纕
朝代：清

香生九畹。一幅生绡展。净几明窗供雅玩。仿佛幽人作伴。无言空谷含芳。纵然不采何妨。赢得灵韵清梦，常萦画里潇湘。
独夜闻笛怀清溪伯姊
作者：沈纕
朝代：清

秋色淡如斯，谁家玉笛吹。一声人静后，千里月明时。莫辨《关山》曲，空悲《杨柳枝》。秋风如可托，为我寄相思。
玉楼春·送春，和素窗姊作
作者：沈纕
朝代：清

一宵睡过春三月。蝴蝶梦中寒尚怯。晓来惊醒落花风，怊怅芳菲容易歇。东皇又作销魂别。香径闲寻浓翠结。杜鹃无语立枝头，应悔催归声太切。
珍珠帘·白燕
作者：沈纕
朝代：清

翩跹罗袂裁无缝。喜归来、掩映文梁雕栋。香絮惯粘泥，补旧时来空。舞罢华胥刚一觉，却与那、梨花同梦。堪恸。念孀楼关盼，缟衣谁共。还听絮语呢喃，似素心商略，春情种种。顾影在池塘，讶缀来霜重。莫向乌衣思旧族，□已迷、白云乡洞。轻耸。看掠入珠帘，珠帘微动。
田家杂兴和林屋山人作
作者：沈纕
朝代：清

一夜响春泉，微雨湿茅屋。驱犊出门去，平畴霭如沐。禾黍自怀新，生意何彧彧。昨停桔槔声，无人雀争啄。阳和共歆羡，远风转湿燠。黾勉事芸锄，有年从此卜。向晚群动息，杖策来东菑。邻舍多好怀，往还无厌时。平生守直道，讵假智虑为。辞拙意弥真，礼疏情不移。古风转淳朴，徒为薄俗嗤。穹窒竞熏鼠，岁晚百务閒。踪迹远城市，陶然西畴间。新酒可介寿，园蔬供夕餐。不惜三时勤，获此终岁安。贫贱瘁筋力，貌苦心亦欢。衣食幸自周，苟免饥与寒。
田家杂兴和林屋山人作·其一
作者：沈纕
朝代：清

一夜响春泉，微雨湿茅屋。驱犊出门去，平畴霭如沐。禾黍自怀新，生意何彧彧。昨停桔槔声，无人雀争啄。阳和共歆羡，远风转湿燠。黾勉事芸锄，有年从此卜。
田家杂兴和林屋山人作·其三
作者：沈纕
朝代：清

东风昨夜来，不知草木长。晓起荷锄出，眺此平原广。墙头桑叶白，屋后春泉响。节序时迭更，风光正骀荡。野老散鸡豚，相逢时倚杖。
田家杂兴和林屋山人作·其二
作者：沈纕
朝代：清

向晚群动息，杖策来东菑。邻舍多好怀，往还无厌时。平生守直道，讵假智虑为。辞拙意弥真，礼疏情不移。古风转淳朴，徒为薄俗嗤。
田家杂兴和林屋山人作·其四
作者：沈纕
朝代：清

穹窒竞熏鼠，岁晚百务閒。踪迹远城市，陶然西畴间。新酒可介寿，园蔬供夕餐。不惜三时勤，获此终岁安。贫贱瘁筋力，貌苦心亦欢。衣食幸自周，苟免饥与寒。
秋寺和碧岑姊韵
作者：沈纕
朝代：清

秋寺寒烟湿，支筇望不迷。石林残雨响，樵径乱云底。落叶埋人迹，疏钟送马蹄。我来参大乘，斜日下招提。
菩萨蛮·回文
作者：沈纕
朝代：清

坠花红处颦眉翠。翠眉颦处红花坠。春惜可怜人。人怜可惜春。隔窗疏雨急。急雨疏窗隔。门掩便黄昏。昏黄便掩门。
菩萨蛮·春日回文，怀素芳周姊
作者：沈纕
朝代：清

落花红雨春阴薄。薄阴春雨红花落。清院一声莺。莺声一院清。碧波烟霭隔。隔霭烟波碧。魂断最黄昏。昏黄最断魂。
虞美人·燕支桃已谢，而人面桃始开，更拈此
作者：沈纕
朝代：清

一枝寂寞窥金井。瘦减繁华影。几番泪雨涴胭脂。不奈飘零已到、洗妆时。尹那相遇先偷匿。独让呈春色。玉人屡被燕莺催。只得凌红掩素、一起开。
虞美人·窗前燕支桃盛开，而人面桃未放，戏拈此
作者：沈纕
朝代：清

窥窗映竹临金井。一片红芳影。尽将双颊著胭脂。引得蜂狂蝶闹、已多时。玉人娇面偏藏匿。未肯呈春色。晓风频把晓妆催。只是羞它浓艳、怕争开。
蝶恋花·春暮
作者：沈纕
朝代：清

百五韶光馀几许。轻暖轻寒，渐觉芳时暮。落尽桃花飞尽絮。栏杆凭到无聊处。试听梁间双燕子。岂解伤春，却作伤心语。打叠愁肠千万缕。夜来那更风和雨。
西江月·秋蝶。同紫蘩张姊作
作者：沈纕
朝代：清

谢逸诗情枉费，滕王粉本空夸。东邻飞过又西家。一段幽情难写。昔日曾栖芳草，而今独采疏花。不知曾否悟南华。真个蘧蘧欲化。
误佳期·玫瑰花
作者：沈纕
朝代：清

曲槛徒惊春去。忽听卖花声腻。梦回酒醒嗅偏宜，香更无浓处。梳掠是天然，爱把新妆试。紫云轻压绿云边，越样添娇媚。
读骚
作者：沈纕
朝代：清

江水流不息，落日秋风劲。渔父诚知言，千载悲独醒。琼佩终不渝，芬芳自辉映。微词莫能显，感物托其性。风诗固一变，声哀义弥正。愿鼓湘灵瑟，高歌发清听。
貂裘换酒·重赠
作者：沈纕
朝代：清

廿四桥头步。听箫声、等闲吹过，良宵三五。偷向十三楼上望，漫掩四围朱户。吹好梦、十年一度。数遍巫山峰二六，第一峰、留作行云路。双星照，七襄渡。三三径里三生谱。傍花前、栏杆六曲，三弦同诉。谈到绿腰花十八，半晌魂销色舞。添八字、一痕眉妩。世六鸳鸯分四角，早二分明月三更鼓。且莫把，四愁赋。
酷相思·春归同清溪作
作者：沈纕
朝代：清

独上妆楼斜倚立。但目断、天南北。却恨煞、东风有底急。梨花也、吹如雪。杨花也、吹如雪。镇日闲愁谁共说。只暗把、栏杆拍。叹旖旎、韶光留不得。鹃啼也、红如血。人啼也、红如血。
采莲曲同婉兮姊作
作者：沈纕
朝代：清

红蕖十里晓风凉，露滴侬家翠袖香。桥畔盈盈双髻女，隔溪相唤渡横塘。小立新凉掠鬓丝，画楼吹罢玉参差。红衣堕处无人见，月白风清子夜时。
采莲曲同婉兮姊作·其一
作者：沈纕
朝代：清

红蕖十里晓风凉，露滴侬家翠袖香。桥畔盈盈双髻女，隔溪相唤渡横塘。
采莲曲同婉兮姊作·其二
作者：沈纕
朝代：清

小立新凉掠鬓丝，画楼吹罢玉参差。红衣堕处无人见，月白风清子夜时。